pink.rs | SEZONA ALERGIJA JE PRED NAMA: Saznajte kada se pojavljuju različite vrste polena i ima li uopšte leka\nSEZONA ALERGIJA JE PRED NAMA: Saznajte kada se pojavljuju različite vrste polena i ima li uopšte leka\nSimptomi su suzne oči i zapušen nos, kijavica, kašljanje, šištanje iz pluća, ali i osip i pojava ekcema.\nUkoliko patite od alergija verovatno ste jedni od malobrojnih koji se raduju zimi i hladnoći.\nIako zvuče zastrašujuće, protiv ovih simptoma možete se uspešno boriti. To znači da morate znati kada tačno počinje sezona alergija i kako vaše telo da najbolje pripremite za to.\nPolen se pojavljuje u proleće, krajem marta i početkom aprila, dok polen trave počinje praviti probleme u maju. Polen maslačka je najjači u julu i avgustu, a korovske biljke najviše nam smetaju u avgustu. Klimatske promene donele su nam poremećaj sezone alergija pa one sada počinju ranije i traju duže.\nKako bi olakšali ljudima koji imaju probleme sa alergijama, mnoge internet-stranice se bave praćenjem polena i nivoa alergena u zraku. Nema poente odlagati ispijanje lekova protiv alergije dok vam ne bude toliko loše da jedva možete izaći iz kuće.\nUkoliko osetite svrab u očima i nosu, dođe do pojave kijavice i curenja iz nosa posavetujte se sa lekarom o upotrebi antihistamina. Imajte na umu da ovi lekovi samo potiskuju simptome, ne leče problem pa mogu biti neefikasni kada se simptomi pogoršaju.\nUkoliko već imate terapiju, bilo da su u pitanju lekovi ili injekcije, vaš imuni sistem će biti manje reaktivan na alergene.


Čović zatražio dolazak ruskog medicinskog tima u Mostar, saglasnost mora dati Predsjedništvo - BIGportal.ba\n1 Maja, 2020 1 Maja, 2020 0339\nPredsjedavajući Doma naroda Parlamentarne skupštine BiH Dragan Čović zatražio je od Ambasade Rusije u Sarajevu pružanje medicinske pomoći Univerzitetskoj kliničkoj bolnici Mostara, nakon čega je najavljeno je da će ruska medicinska ekipa 1. maja ući u Bosnu i Hercegovinu.\nAmbasada Ruske Federacije u BiH uputila je Ministarstvu vanjskih poslova BiH pismo u kojem se navodi da će ruska medicinska ekipa koja se sastoji od 24 medicinska radnika i 5 jedinica posebne tehnike za dezinfekciju biti upućena 1. maja u Mostar.\nMeđutim, za ulazak ruske medicinske ekipe na teritorij Bosne i Hercegovine neophodna je saglasnost Predsjedništva BiH.\nMinistarstvo vanjskih poslova BiH je u odgovoru Ambasadi Rusije istaklo kako u kratkom roku nije u mogućnosti dostaviti stav Predsjedništva BiH vezan za ulazak medicinskog osoblja i vozila posebne tehnike za dezinfekciju na teritorij BiH.\nAmbasada Ruske Federacije u BiH i Ministarstvo vanjskih poslova BiH su, kako saznajemo, do sada razmijenili tri dopisa. U jednom od njih najavljeno je da će ruski tim 1. maja najvjerovatnije ući iz Srbije u BiH preko graničnog prijelaza Rača.\nProblem se stvorio jer je provjerama utvrđeno da je riječ o vojnom vozilu i medicinskim vojnim tehničarima. U Ministarstvo odbrane BiH su jučer istakli da nisu nadležni za davanje dozvole ulaska oružanim snagama druge države u BiH.\nTakođer, ni Ministarstvo sigurnosti BiH nije dalo saglasnost graničnoj policiji da propusti vojno-sanitetski konvoj na granici, već je sve otišlo u nadležnost Predsjedništva BiH.\nKako saznajemo, ruski medicinski tim se još uvijek nalazi u Srbiji i od sinoć se očekuje odgovor Predsjedništva BiH.\nAdrijana Pandža iz Univerzitetske kliničke bolnice Mostar istakla je za Srnu da je dolazak odgođen do daljeg zbog proceduralnih problema.\n“Mi smo na osnovu pozitivnih iskustava Univerzitetskog kliničkog centra Banja Luka, gdje je ruski medicinski tim uradio dezinfekciju prije desetak dana, zatražili da isto bude učinjeno i u Mostaru”, navele je Pandža.\nPodsjećamo, medicinski tim iz Rusije boravio je sredinom aprila na području Republike Srpske kako bi pomogao zdravstvenim radnicima u borbi protiv koronavirusa, i nije bila potrebna saglasnost Predsjedništva BiH.\nNjemačka: Više od 160.000 zaraženih, preminulo 6.481 osoba


"Od vina do ljubavi" u Novom Sadu - od 11. do 15. februara\nPovodom Svetog Trifuna i Dana zaljubljenih na Spensu će se\nodržati manifestacija "Od vina do ljubavi" u periodu od 11. do 15. februara.\nSvaki dan od 8 do 20 sati Spens će biti pravo mesto za kupovinu poklona.\nBiće izloženi proizvodi starih zanata, ukrasi za kuću, bižuterija, zdrava hrana i kozmetika, med i pčelinji proizvodi.\nPored prodajne izložbe u četvrtak, 14. februara u 18 sati biće organizovan muzički program u organizaciji Tibora Lato i muzičke radionice "Mila" u kom će nastupiti polaznici solo pevanja.\ndan zaljubljenih manifestacija Novi Sad od vina do ljubavi spens vino


Ivanić: “Dodikov poziv za referendum o NATO-u jeftina je priča” – inmedia.ba\n0 24 Aprila, 2012 17:14\nPredsjednik Partije demokratskog progresa (PDP) i bivši ministar inostranih poslova Bosne i Hercegovine, Mladen Ivanić, izjavio je za agenciju Anadolija da su poruke predsjednika Republike Srpske Milorada Dodika o potrebi održavanja referenduma u RS o ulasku BiH u NATO „jeftina politička priča, kojom želi sačuvati naklonost biračkog tijela pred lokalne izbore“.\nIvanić je naglasio da Dodik priča jedno, a radi nešto sasvim drugo: „Vidi se to iz izjave o tome da bi se referendum održao za nekoliko godina. Ono što je važnije jeste činjenica da se Dodik nijednom riječju nije usprotivio da BiH bude na samitu u Čikagu uključena u Akcioni plan za članstvo (MAP). Isto tako, ako se protivi članstvu u NATO, zašto je onda sa predsjednicima šest vladajućih stranaka na sastanku u Banjaluci potpisao sporazum za rješavanje pitanja vojne imovine koja je uslov za MAP“, rekao je Ivanić.\nBivši šef bh. diplomatije komentirao je za Anadoliju i pojačane napore turskog ministra vanjskih poslova Ahmeta Davutoglua da BiH na samitu NATO-a u Čikagu bude uključena u MAP: „U narednim danima u Sarajevo će doći i ministri inostranih poslova drugih zemalja koji će takođe lobirati za BiH po istom pitanju“, istakao je Ivanić, prenosi Anadolija.\nDodikov stav o ulasku BiH u NATO dijeli Srpska demokratska stranka (SDS). Nakon okončanja opštih izbora 2010. Dodikov SNSD i SDS su potpisali Platformu o zajedničkom djelovanju na državnom novu. U toj Platformi obje su se stranke obavezale da će u RS biti raspisan referendum o ulasku BiH u NATO.\nGeopolitičar i predsjednik Centra za stratešku saradnju iz Banjaluke, Predrag Nikolić, izjavio je za agenciju Anadolija da se u RS-u o NATO integracijama ne bi smjelo ni govoriti „ jer je to ravno geopolitičkom samoubistvu“.\nNikolić je pojasnio:“ Nikada nije ni trebalo patiti od poltronskog sljepila, a pogotovo je štetno iz tog razloga sada previdjeti da slabe sile koje Srbima ne žele dobro. Bilo bi pogubno da im sada padnemo u saveznički zagrljaj, umjesto da se od njih distanciram“, rekao je geopolitičar iz Banjaluke i istakao da SDS treba da odigra važnu ulogu u sprječavanju daljeg puta RS ka NATO-u. „Vlast u RS je krajnje sumnjiva po tom pitanju. Njeno protivljenje atlantskim integracijama izgleda da je samo deklarativno. Ulaskom u NATO nećemo više biti kontrolori sopstvene sudbine, a izgubićemo i ruskog garanta opstanka RS i ući u krajnje neizvjesnu situaciju“, ocijenio je Nikolić.\nPredsjednik Republike Srpske Milorad Dodik izjavio je nedavno da će „odluka o priključenju Bosne i Hercegovine NATO savezu, u Republici Srpskoj biti donesena na referendumu za nekoliko godina, kada za to bude vrijeme“.\nDodik je izrazio nezadovoljstvo zbog pojačane diplomatske aktivnosti Turske kako bi BiH na samitu u Čikagu postala članica MAP-a. „Republika Srpska će donijeti odluku o NATO-u, a ne nikakav turski ministar“, poručio je predsjednik Republike Srpske.


PETROVIĆ: Opoziciji odgovara odgađanje izbora jer uviđaju da loše stoje | Banjaluka.net\nGeneralni sekretar SNSD-a Luka Petrović rekao je da opoziciji u Republici Srpskoj, SDS-u i PDP-u, odgovara odgađanje i bježanje od zakonitih rokova za održavanja lokalnih izbora u Srpskoj i BiH, jer i prema anketama, koje sami provode, uviđaju da loše stoje.\n“I onda govore, hajde da izbore pomjerimo bar 15 dana, mjesec ili mjesec i po, pa ćemo imati bolju šansu… Ali oni /SDS i PDP/ to ne mogu jer su pokazali da i dalje ne raskidaju koaliciju sa SDA i Demokratskim frontom, a koja je protiv interesa Srpske. S druge strane, nama, koji radimo na jačanju i očuvanju Srpske, izbori apsolutno odgovaraju i spremni smo čistog obraza da izađemo pred svakoga, pred aktiviste i među narod”, rekao je Petrović.\nOn je rekao da je nelegalan izbor članova CIK-a BiH, u kojoj su silom većine izabrani ljudi iz pomenutih opozicionih stranaka, podsjetivši da se, prema Izbornom zakonu, izbori uvijek održavaju u prvoj nedjelji u oktobru, osim ako tada ne bude vjerski praznik.\n“Za nas je zakoniti datum 4. oktobar i tada izbore treba održati. u Zakonu nema mogućnosti odgađanja izbora, a oni su ih prolongirali prvo navodeći da nemaju finansije za njihovo održavanje. CIK je zadužen za sprovođenje izbora i izbornih radnji do sprovođenja zaključenja izbornog procesa, a ne za obezbjeđenje finasiranja, što je dužnost Savjeta ministara, entitetskih vlada i lokalnih zajednica”, pojasnio je Petrović.\nOn je rekao da je krivično djelo što je CIK mimo Zakona o javnim nabavkama BiH raspisao tender za nabavku glasačkih listića, za šta nema obezbijeđen novac, kao i da je sporno što prvi dan, po raspisivanju izbora, nije uspostavila hodogram aktivnosti, iako je to bila dužna.\nGeneralni sekretar SNSD-a je ocijenio da u CIK-u imaju dvije varijante, a prva je da ponište nelegalnu odluku o prolongiranju izbora, da oni budu održani 4. oktobra i da uspostave revidirani hodogram aktivnosti za sproovođenje izbora.\n“Druga varijanta je da tu odluku CIK-a poništi Ustavni sud kome smo podnijeli apelaciju ili Sud BiH kome smo uputili inicijativu za ispitivanje zakonitosti tog akta. Ako Ustavni sud utvrdi da su nelegalno izabrani članovi CIK i da je neustavno prolongiranje izbora, moguće je da se ide ka ‘mostarizaciji’ BiH u smislu izbora. Međutim, uvijek postoje pravila kako se zakonito biraju članovi CIK-a”, rekao je Petrović za ATV.\nOn je poručio da je cilj SNSD-a i njegovih koalicionih partnera /DNS, Demos, SP, SPS, Ujedinjena Srpska i NDP/ osvajanje vlasti u najmanje 80 odsto lokalnih zajednica u Srpskoj.\n“Imamo 63 lokalne zajednice u Srpskoj, plus distrikt Brčko i siguran sam da ćemo sa našim kapacitetima, projektima i angažmanom imati i više od toga. Sada imamo vlast u 46 opština i siguran sam da će taj broj porasti. To ne govori samo o našoj snazi, već i da smo angažovani na terenu, što ljudi vide”, naveo je Petrović.\nOn je dodao da se u svim lokalnim zajednicama gdje je SNSD na vlasti vidi boljitak u protekle četiri godine.\n“Vodimo se time da uvodimo radnu, a ne socijalnu atmosferu, da realizujemo ogroman broj investicija, otvaramo radna mjesta. Naravno, uvijek se očekuje više, ali napravili smo korak naprijed u svim mjestima gdje smo na vlasti”, istakao je Petrović.\nOn je rekao da je SNSD sa svojim kadrom na lokalnom i republičkom nivou, koji nose veliku odgovornost, prisutan i prepoznatljiv po radu na terenu cijele Republike i šire, dok pojedini opozicionari, s druge strane, nemaju dnevne radne aktivnosti, već se snimaju na društvenim mrežama i prikazuju kao tobožnji spasioci.\nPetrović je rekao da će SNSD sa koalicionim partnerima na lokalu dogovarati najbolje kandidate.\n“Kada je riječ o Doboju i Bijeljini mislim da tu ne može biti problema jer su dogovoreni pobjednički aranžmani s ciljem razvoja tih lokalnih zajednica, a sve na dobrobit građana u tim zajednicama. Siguran sam da će SNSD zajedno sa koalicijom pobijediti u svih osam gradova. Cilj je da u smislu dogovora sa narodom priđemo svakom domaćinu, porodici i običnom čovjeku, da sagledamo njihove probleme i uradimo sve što je moguće da se oni riješe”, rekao je Petrović.\nOn je dodao da je SNSD koalicionim partnerima već uputio pismo da znaju šta da očekuju ukoliko na izborima budu išli sa opozicijom.\n“Najkorektnije bi bilo da, ukoliko ne idu sa SNSD-om, idu samostalno na izbore, bez odnosa sa opozicijom. Ne možete jesti zalogaje sa republičkog nivoa, a na lokalnom ići s drugim, što nije korektno”, konstatovao je Petrović.\nOn je rekao da je aktuelna vlast u Trebinju i ostalim mjestima u Hercegovini pokazala patriotizam kada je riječ o razvoju i ulaganjima u taj dio Srpske, navodeći da su netačni opozicioni navodi da se drugi dijelovi Srpske razvijaju na uštrb Hercegovine.\n“Hercegovina je ravnopravan dio Srpske i kao takva treba da se razvija kao i ostali dijelovi Republike”, ocijenio je Petrović i dodao da su odnosi sa biznismenom Rodoljubom Draškovićem zahladili, jer se on, iz samo njemu poznatih razloga, opredijelio da ide protiv vlasti u Srpskoj uz koju je bio 13 godina i koja je bila korektna prema njemu.\nIsplata otpremnina radnicima u narednih 30 dana\nGeneralni direktor “Elektroprivrede Republike Srpske” (ERS) Luka Petrović rekao je da će proces isplate otpremnina radnicima koji odlaze iz ovog preduzeća biti realizovan u narednih 30 dana.\n“Riječ je o 550 ljudi, prosječna otpremnina će biti oko 40.000 KM plus obaveze koje se moraju platiti državi i to će biti realizovano u sljedećih 30 dana”, rekao je Petrović, dodavši da je ovaj proces bio zamrznut u vrijeme pandemije virusa korona, te da se za odlazak iz preduzeća uz otpremnine javilo 950 ljudi.\nPetrović je naveo da je prije nekoliko dana dogovoreno da svi potpišu sporazume 25. juna i dobiju novac u rokovima – po potpisu sporazuma šest prosječnih plata, a ostatak u roku od 60 dana od potpisivanja, dodavši da je novac za te namjene rezervisan.\nOn je za “ATV” rekao da ERS i dalje ima višak zaposlenih i da se mora reorganizovati sistem koji treba da živi od onih prihoda koje mu je Regulatorna komisija za energetiku propisala.\n“Ispostavilo se da su april i maj imali najniže cijene u proteklih 15 godina, koliko pratimo analizu berzi. Cijene su primjera radi od 18 do 24 evra, a u ovim periodima godine inače je najjeftinija električna energija i tokom aprila i maja bude od 35 do 45 ili 50 evra. Znači, nama je cijena električne energije otišla duplo niže”, pojasnio je Petrović.\n“Ako je izvozna cijena bila daleko ispod našeg proizvodnog miksa, a on znači koliko košta megavatčas ‘Elekroprivredu’ kada to kupuje od pet proizvodnih preduzeća – a košta 35 evra. Mi prodajemo tu energiju po 22 evra, znači da nemamo prihod. Ne mogu reći da mi gubimo, međutim bili smo svjesni, ako su nam manji prihodi da ne idemo u minus i bilo je neophodno da pravimo uštede i racionalizaciju svih troškova u preduzećima”, naveo je Petrović.\n“To radimo da bi nam bilans stanja i uspjeha bio pozitivan na kraju godine, da bismo ispoštovali plan poslovanja, da budemo u plusu 100.000 KM, iako smo imali mnogo manje prihoda”, pojasnio je Petrović.\n“Nama se desio disbalans, potrošnja u domaćinstvima je povećana za 20 odsto, a smanjena je u privredi za 30 do 40 odsto, pa smo u tom miksu potrošili skoro istu količinu energije s tim što nam je energija koju prodajemo domaćinstvima najjeftinija na Balkanu – 22,5 evra. S druge strane, u Srbiji je ‘zelena zona’ 25 evra, a do 60 evra ‘crvena zona’. Kod nas je svima cijena 22,5 evra, koliko god potrošili”, naveo je Petrović.\nOn smatra da je, bez obzira na sve napade, Vlada Srpske tokom virusa korona svojim mjerama sačuvala mir i zdravlje ljudi.\n“Mislim da su 16. marta svi željeli da ostanu zdravi, a 16. juna će željeti da imaju onu platu od 16. marta. Budimo realni, 16. marta je bila jedna priča i jedno okruženje, bezizlaznost, da ne možete nabaviti respiratore, da nemate dovoljno kapaciteta u bolnicama ako nam se desi scenario kao u Italiji i Španiji i svako je pitao hoćemo li se izvući. I onda je neko našao smjelosti i obraza da traži da se preispita da li su te mjere bile po Ustavu”, rekao je Petrović.\nOn je dodao da su “to ljudi koji nisu živjeli ovu koronu, nisu svjesni da je ovakva Srpska kroz institucije sačuvala građane”.\n“Zbog toga je pametno što će ‘Putevi Srpske’, ‘Elektroprivreda Srpske’ ići u kreditne aranžmane za hitnu realizaciju projekata, čime će probuditi realni sektor”, naveo je Petrović.\n“Ovdje neko želi da se odustane i od socijalnih programa i investicija. Vidjeli ste primjer Univerzitetskog kliničkog centra Srpske, kao da je cijelo bogatstvo Srpske u parkingu ili hotelu. Čim otvorite jednu investiciju počnu napadi da se to zaustavi. Logično je da opozicija želi da stane aktivizam u investicijama, da se smanje izdaci na davanja iz budžeta, kako ne bismo imali aktivnosti. Međutim, izbor vlasti je jednostavan – mora se ići naprijed”, naglasio je Petrović.\nStanivuković poklonio dva dajak čamca Dajak klubu Banjaluka\nPoslanik PDP-a U NSRS, Draško Stanivuković poklonio je dva dajak čamca Dajak klubu Banjaluka, a biće na raspolaganju svim građanima koji budu željeli da se provozaju rijekom Vrbas. Jedan od njih nosi naziv “Taca i Miki”, simbolično po sestrama Gajić, Tatjani i Milani koje su oboljele od najtežeg oblika epilepsije, laforine bolesti. Stanivuković je rekao\nNEŠIĆ: Put ka Ljubinju biće završen do početka zimske sezone\nZavršetak radova na putnom pravcu Trebinje-Ljubinje očekuje se do 15. novembra, odnosno do početka zimske sezone, rekao je danas vršilac dužnosti direktora Puteva Republike Srpske Nenad Nešić. Nešić, koji je danas obišao radove na ovoj lokaciji, napomenuo je da je vrijednost radova 12,3 miliona KM, te da svaka maraka uložena u puteve ostaje u Republici


ВУЧИЋ: Неке ствари по питању Косова и Метохије просто не можемо да допустимо\nVUČIĆ: Neke stvari po pitanju Kosova i Metohije prosto ne možemo da dopustimo\nVučić kaže da je za njega glavna vest to što neki hoće da nam otmu severni deo Mitrovice i da se svi pri tom prave da ne razumeju o čemu se radi, ali i izjava Kadrija Veseljija da će kosovsku vojsku da naprave do polovine decembra.\n„To nas polako, ali sigurno vodi ka potpunoj katastrofi”, rekao je predsednik Vučić i dodao:\n„Molimo ljude u Evropi i svetu da razumeju, iako znam da imaju svoje probleme, kakvi će problemi da nastanu ako se neko ne pozabavi time”, kazao je Vučić.\nPovodom najava albanske strane da će zauzeti severnu Mitrovicu i napraviti vojsku Kosova do kraja godine, kao i da će takse ostati dok ne priznamo Kosovo, Vučić kaže da je neraspoložen i zabrinut, ali da treba da znaju da ni malo nije uplašen.\n„Sada vidim zašto pretnje nekih ljudi da će da sruše vlast u Beogradu za mesec dana, a ostalo im je još dvadesetak i neki dan, nisu bile samo prazna puška”, rekao je on, prenosi Tanjug.\nNa pitanje šta očekuje od susreta sa Johanesom Hanom, koji bi trebalo da dođe u ponedeljak u Prištinu, Vučić je kratko rekao da očekuje da ga vidi.\n„Ne znam ni šta bih vam rekao, mogu da kažem hvala Johanesu, doživljavam ga kao iskrenog prijatelja Srbije i svih nas na Zapadnom Balkanu. Ovo su za nas užasno teški dani”.\nSrbija je svima za nešto kriva\nPredsednik Srbije Aleksandar Vučić kaže da svi danas svoj identitet pokušavaju da grade i da ga održavaju na nekakvoj krivici Srbije i tako što pričaju najgore o Srbiji.\nOn je, povodom pokušaja da se u crnogorskoj skupštini menja istorija, primetio da je Srbija danas svima kriva.\n„Samo čekam još da u Makedoniji pokrenu onu inicijativu da je Srbija počinila genocid i taman onda da sve vidimo. Ništa od toga nije niti vaša, niti moja generacija kriva i zaslužna, ali svi misle da bi danas mogli nešto da nam naplate”, rekao je predsednik, prenosi Tanjug.\nKomentarišući to što je jedan poslanik u parlamentu Crne Gore rekao da bi bacio bombu na njega, Vučić je kazao da je to najmanji problem, iza kojeg ne sme da se sakrije suština, a to je da svi nešto prebacuju Srbiji i na njenoj krivici grade svoje identitete.\nOn je naglasio da Srbi danas moraju da se ujedine u odbrani prava na postojanje, ali ne kako to rade Edi Rama i Ramuš Haradinaj, već da se ujedine u ljubavi prema Srbiji, prema srpskom narodu i očuvanju jezika, kulture.\n„Zato pozivam građane Srbije, i ne samo Srbe, da budemo ujedinjeni u borbi da sačuvamo ono što je naše, da odbranimo naš ponos i dostojanstvo. Nije nama dostojanstvo oduzeo ni sarajevski sud ni podgorička skupština, to možemo da uradimo samo mi, ali to nismo uradili”, naglasio je Vučić.\nDodaje da je zbog toga ponosan na narod u Srbiji, da će se Srbija i dalje držati dostojanstveno i da će po svaku cenu nastojati da sačuva mir.\n„Oni neka udaraju po Srbiji. Pleća Srbije su dovoljno široka da to izdrže. Mi po njima nećemo”, kazao je Vučić.\nSrbija ce proglasiti okupaciju KiM od strane Vojske Kosova, a svi su izgledi i od strane NATO odnosno KFOR, koji je naoruzao i napravio tu oruzanu formaciju van mandata UN rezolucije 1244. To ce biti neophodan i prvi pravni potez stavljanja van legalnosti takve oruzane formacije do cijeg formiranja je doslo krsenjem Rezolucije i bez sporazuma sa Srbijom cija uloga u pravljenju sporazuma sa Albancima i njene granice su garantovane pravnim aktima Ujedinjenih Nacija. Proglasenje okupacije ne mora da znaci da ce rat izbiti momentalno, ali tim aktom se postavljaju uslovi za legalno djelovanje nasih snaga i naroda na Kosovu u slucaju agresija na nas narod. Pozivam sve odgovorne u Skupstini da se pripreme za ovaj scenario sa najvecom odgovornoscu koju od njih ocekujemo u ovakim okolonostima.


Marić: Vanredna situacija u pet opština u Srbiji | ASinfo Portal\n“Zbog neprohodnosti puteva uglavnom u planinskim područjima i teškoća u snabdevanju električnom energijom na teritoriji pet opština proglašena je vanredna situacija. U ovom momentu to su opštine Nova Varoš, Ivanjica, Arilje, Lučani i Raška“, rekao je Marić.\n“Do sada smo imali 11 intervencija, a 10 ljudi je evakusiano. Takođe, pet teških bolesnika, kao i jedna beba koja je imala visoku temperaturu na teritoriji Bora, u toku noći su prebačeni do bolnice. U narednih 48 sati očekuje se smanjenje padavina, ali dok se situacija u svim ugroženim područjima ne stabilizuje, pripadnici Sektora za vanredne situacije biće na terenu”, izjavio je Marić.


Javna TV debata "Solidarno preduzetništvo u kontekstu društvenih promena" | CEMA.rs\nJavna TV debata "Solidarno preduzetništvo u kontekstu društvenih promena"\nCentar za monitoring i aktivizam - CEMA realizuje projekat "Zagovaranje za legislativu solidarnih biznis modela koji doprinose osnaživanju ranjivih grupa" čiji je cilj smanjenje siromaštva ranjivih grupa u lokalnoj zajednici.\nTim povodom biće organizovana javna TV debata "Solidarno preduzetništvo u kontekstu društvenih promena", koja će se održati u utorak, 24. maja 2022. godine, u Regionalnom centru za stručno usavršavanje – Čačak (Cara Dušana, bb), sa početkom u 12 časova.\nPosle decenijskog rada na Nacrtu zakona o solidarnom preduzetništvu, Srbija je postavila pravni okvir u ovoj oblasti u kojoj posluje skoro 1.200 preduzeća. Zakon o solidarnom preduzetništvu bi trebalo da pomogne dugoročno nezaposlenim licima, žrtvama nasilja, osobama s invaliditetom, beskućnicima, povratnicima sa odsluženja kazni i drugim osetljivim grupama građana da lakše dođu do posla. Uspostavljeni pravni okvir će imati pozitivan uticaj i na uključivanje drugih ključnih aktera koji su neophodni za razvoj socijalnog preduzetništva, kao što su finansijske institucije, međunarodne organizacije i donatori, koji će moći lakše da kreiraju posebne instrumente i programe za ove kategorije.\nTakođe, u sistem podrške moći će da se uključi i privatni sektor, koji će ova lica moći da prepozna i uključi u svoje lance nabavke. Naravno, veoma značajnu ulogu u uspostavljanju solidarnih biznis modela imaju i jedinice lokalne samouprave.\nMi čvrsto verujemo da zajedničkim naporima možemo doprineti boljem položaju osoba iz teže zapošljivih kategorija, njihovoj većoj medijskoj vidljivosti i aktivnom uključivanju u život naše lokalne zajednice.\n- Borislav Novaković, sociolog iz Novog Sada\n- Goran Javorac, sociolog iz Čačka\n- Marina Tucović, menadžerka "Ženskog centra" – Užice\n- Mirjana Stojanović, predsednica Udruženja distrofičara moravičkog okruga


prepreka | Tuzlanski.ba\nMožda su vas učili da nikad ne smijete da se promijenite zbog drugih, ali u nekim situacijama je to i više nego poželjno. Uprkos tome što niko nije savršen, na nekim navikama je veoma lako…\nU Ministarstvu unutrašnjih poslova (MUP) Slovenije potvrdili su da ova država postavlja privremene tehničke prepreke na granici sa Hrvatskom kako bi zaustavila ilegalan priliv migranata na takozvanoj balkanskoj ruti. Iz MUP-a su za hrvatski Večernji…\nŠta ih sprječava da se zbliže: Blizance strah od dosade, Lavove gubitak slobode…\nSvaki horoskopski znak se drugačije ponaša u vezi i izražava svoju privrženost na drugačiji način. Strijelčevi i Vodolije se plaše da će u vezi izgubiti nezavisnost, pa drže partnere na odstojanju, dok Rakovi i Škorpije…\nKoje osobine ličnosti vam stoje na putu pronalaska pravog partnera: Ovan ima veliki ego, Rak prerano priča o braku\nPogledajte i utvrdite koje vam osobine vašeg karaktera mogu stajati na putu pronalaženja idealnog partnera i očuvanja duge veze. Ovan Veoma tvrdoglava i samoživa priroda ovnova često može da zasmeta njegovom emotivnom partneru. Ovnovi moraju…\nUznemirujući snimak: Blokada puta završila tragično (VIDEO)\nGrupa demonstranata u Bahreinu napravila je prepreku od automobilskih guma za jednog vozača, koji nije imao namjeru da se zaustavi. U punoj brzini vozač je odlučio da svojim terencem pređe preko prepreke, demostranti kada su vidjeli šta…


Francusko učešće na diplomatskom bazaru (8. dec. 2013.) - La France en Bosnie-Herzégovine\nPocetna stranica > Francusko-bh. odnosi > Arhiva aktivnosti ambasade (2008.-2016.) > Francusko učešće na diplomatskom bazaru (8. dec. 2013.)\nFrancusko učešće na diplomatskom bazaru (8. dec. 2013.)\nTradicionalni diplomatski zimski bazar održao se u nedjelju 8. decembra 2013. u Domu Oružanih snaga BiH u Sarajevu.\n(PDF - 90.3 kb)\nOvogodišnji bazar organizovale su 23 ambasade u Bosni i Hercegovini, nevladine organizacije i privatna preduzeća.\nNa štandu francuske ambasade u ponudi su se mogla naći francuska vina, sirevi, poslastice i drugi specijaliteti, kao što je to, zajedno sa suprugama ambasadora Švicarske, Švedske i Slovenije, najavila medijima g-đa Claudia Carceroni de Carvalho (fotografije iznad).\nŠtandovi ostalih zemalja, uključujući i Bosnu i Hercegovinu, prodavali su također gastronomske specijalitete kao i kvalitetne rukotvorine.\nU okviru diplomatskog zimskog bazara organizovana je i donatorska večer na čijoj je aukciji prodat, između ostalih stvari, i dres fudbalera Zlatana Ibrahimovića, a u prisustvu švedskog ambasadora, Gorana Bregovića i predstavnika diplomatskog kora. Ovaj dres je kupio g. Roland Gilles, francuski ambasador u Bosni i Hercegovini (Članak na portalu Klix.ba).\nZahvaljujući prodaji proizvoda sa francuskog štanda i kupovini dresa, francuski ambasador i g-đa Carceroni de Carvalho predali su organizatorima bazara iznos od pet hiljada konvertibilnih maraka, koji će u punom iznosu biti uplaćen trima dobrotvornim organizacijama angažovanim u medicinsku i humanitarnu pomoć stanovništvu Bosne i Hercegovine.\nČlanak na portalu Oslobođenja\nČlanak na portalu Dnevnog Avaza\nČlanak na portalu Moje vijesti


Drakulić: "Zar treba Nemac da dođe da nam gaji svinje?"\nZoran Drakulić, predsednik kluba “Privrednik” u izjavi za “Nedeljnik” kaže da je srpska privreda u lošem stanju i da postoji negativna percepcija domaćih biznismena u javnosti.\nZa navodnjavanje novih 830 hektara izdvojeno 100 miliona dinara\nPokrajinski sekretar za poljoprivredu, vodoprivredu i šumarstvo mr Vuk Radojević, uručio je danas 82 ugovora u okviru drugog konkursnog ciklusa za sufinansiranje nabavke opreme za navodnjavanje i izgradnju eksploatacionih bunara.\nPredsednik “BK Grupe” Bogoljub Karić je izjavio da je spreman da učestvuje na tenderu za PKB.\nPrema izmenama Zakona o poljoprivrednom zemljištu stranci bi mogli da kupuju poljoprivredno zemljište od privatnih lica tek za deset godina i to najviše dva hektara, izjavio je ministar poljoprivrede, šumarstva i vodoprivrede Branislav Nedimović.\nAgroforum u Beogradu okupio 200 srpskih i 150 turskih kompanija\nU Beogradu se održava Poljoprivredni forum Srbija-Turska, a delegacije dve zemlje predvode resorni ministri. Na forumu učestvuju predstavnici oko 200 najvećih srpskih i oko 150 turskih kompanija u sektoru poljoprivrede, ali i predstavnici prodajnih lanaca kao potencijalni otkupljivači srpskih proizvoda.


Pandemija će dodatno usporiti brojne i duge sudske procese u BiH – Fokus.ba\nDoći ćemo u situaciju da kada krenu postupci iznova, da ćemo odjednom imati veliki broj predmeta, te da će sudnice biti prebukirane\nPandemija izazvana pojavom koronavirusa ostavit će posljedice i na brojne sudske procese u Sudu Bosne i Hercegovine, ali i ostalim sudovima u našoj zemlji, mišljenja su stručnjaci iz pravne oblasti, piše BIRN.\nOdredbe Zakona o krivičnom postupku (ZKP) Bosne i Hercegovine propisuju da nakon proteka roka od 30 dana, kada je održano zadnje ročište, suđenja trebaju početi iznova, a sudeća vijeća uz saglasnost stranaka u postupku mogu da čitaju iskaze već saslušanih svjedoka na početku glavnog pretresa, što bi, prema mišljenju advokata dodatno moglo usporiti ionako brojne i duge sudske postupke u BiH.\n„Sud će zbog prekida koji je došao uslijed pandemije, uz saglasnost stranaka na novom glavnom pretresu, na isti način provesti ranije provedene dokaze i nastaviti sa suđenjima. Što se tiče istraga, ni u vrijeme pandemije neće se prestati voditi, a ukoliko bi se probio rok za provođenje istrage, odobrenje za probijeni rok daje glavna tužiteljica Tužilaštva Bosne i Hercegovine jer u skladu sa ZKP-om istrage su isključivo u nadležnosti Tužilaštva“, rečeno je za Balkansu istraživačku mrežu Bosne i Hercegovine (BIRN BiH) iz Državnog suda.\n„Protek vremena od 30 dana, a u slučaju pandemije sigurno i više, sasvim sigurno će otežati pristup dovođenja svjedoka. Prekid postupaka na suđenjima u Sudu BiH dovešće do otežanog pristupa i dokazima i svjedocima, a na nama svima je da dođemo do konačne i prave istine“, kazao je Stojanović za BIRN BiH dodajući da zbog velikog protoka vremena od rata na suđenjima za ratne zločine brojni svjedoci već imaju “otežano pamćenje”.\nOn smatra da kada se stanje sa pandemijom stabilizuje, tek onda nastaju problemi u sudnicama širom BiH, a naročito u Sudu BiH.\n„Doći ćemo u situaciju da kada krenu postupci iznova, da ćemo odjednom imati veliki broj predmeta, te da će sudnice biti prebukirane. Jednostavno se bojim da će doći do zamora materijala kod ljudi i nemogućnosti da se radi u normalnim okolnostima“, smatra Stojanović.\nS druge strane advokat Rifat Konjić, optimističniji je kada je u pitanju nastavak sudskih procesa. Smatra da su sudije, kao i ostale stranke u postupku razumni ljudi i da će sve biti nastavljeno bez smetnji.\n„Mislim da neće biti nikakvih problema ni sa jedne strane da se dokazi koji su ranije provedeni i prihvate. Možemo samo imati problema kada su u pitanju ‘privilegovani svjedoci’, a to su najbiži srodnici, odnosno roditelji i djeca. ZKP ne dozvoljava čitanje njihovog iskaza nego se uvijek moraju iznova saslušati, ali smatram da je to zanemariv broj predmeta u kojima imamo takve slučajeve. Treba nastaviti tamo gdje je ‘vrijeme stalo’, kada ovaj virus prođe“, kazao je Konjić.\n„To je praksa mnogih sudova u Federaciji BiH, i može se premostiti taj problem tako što se svi usaglase da se ne čitaju iskazi i nastavi se dalje, pa se skraćuje sudski postupak na taj način“, kazao je Adamović za BIRN BiH.\nPravosuđe u Federaciji BiH u povoljnijem je položaju od pravosuđa u Republici Srpskoj (RS) kada su u pitanju ovakve situacije, dodaje Adamović. Razlog tome je presuda Vrhovnog suda RS od 20. septembra 2018. godine, prema kojoj “bez iznimke, sva suđenja kada prođe rok od 30 dana od zadnjeg ročišta, moraju početi iznova”.\n“To može predstavljati problem“, smatra Adamović.\nNajduže suđenje trenutno se pred Sudom BiH odvija u predmetu Edhema Godinjaka, Mirka Bunoze i Medarisa Šarića. Njima je suđenje počelo 2014. godine, a optuženi su za učešće u zločinačkom poduhvatu s ciljem ubijanja i zatvaranja Srba u selima na području Trnova. Prema optužnici, Godinjak je bio načelnik Stanice javne bezbjednosti (SJB) u Trnovu, Šarić komandant Štaba TO-a, a Bunoza komandant jedinica Hrvatskih obrambenih snaga (HOS).\nŠest godina traje i sudski proces u slučaju Tepić i ostali za učešće u zatvaranju, mučenju i drugim nečovječnim djelima počinjenim nad Bošnjacima i Hrvatima u Kotor Varoši, a pet godina suđenje za genocid u Srebrenici u predmetu Miodrag Josipović i ostali.\nU drugostepenom postupku je predmet “Silos”, koji je počeo 2012. godine. Sud BiH je osudio prvostepeno Mustafu Đelilovića, Fadila Čovića, Mirsada Šabića, Nezira Kazića, Halida Čovića, Bećira Hujića, Šerifa Mešanovića i Nermina Kalembera za nečovječno postupanje i nanošenje fizičke i duševne patnje zatočenicima u logorima na području hadžićke općine.


Auto-delovi - Auto Kraljevo\nValeo je firma sa najviše proizvoda u prvoj ugradnji kod francuskih vozila. Vodeći proizvođač kvačila, metlica brisača i elektronike za putnička vozila – ablenderi, cilindri, brave, bombine, čepovi...\nMecafilter je francuski proizvođač filtera sa najširom paletom proizvoda za francuska vozila. Nalazi se na listi O.E. SUPLLIER za PEUGEOT i RENAULT vozila.\nDayco je svetski lider u dizajniranju i proizvodnji sistema za prenos snage za prvu ugradnju u automobilskoj industriji. Snabdevanje tržišta sa kompletnim asortimanom komponenti za sisteme prenosa snage originalnog kvaliteta.\nKolbenschmidt u ponudi ima delove motora: ležajeve, karike, klipove\nEYQUEM je deo BERU Group-a, lidera proizvodnje svećica, grejača i kablova za benzinske i dizel motore, sa širokim spektrom proizvoda koji odgovaraju svim zahtevima iz sveta proizvođača motora.\nHUTCHINSON je tržišni lider u proizvodnji gumenih delova i to na sva tri tržišta na kojima plasira robu: tržište automobila, industrijsko tržište i tržište potrošača.\nVERNET je proizvođač termostata na osnovi voštanih tehnologija koja se korisi kako u automobilskoj i kamionskoj industriju tako i u sanitetskom i ogrevnom tržištu. Kompanija VERNET se dokazala kao globalan lider u termičkoj regulaciji.\nHOFFER je trgovačka marka kompanije MEAT & DORIA koja potiče od kompanije M.E.A.T. koja je osnovana 1945. godine i počela je kao distributer elektronskih delova za automobile. Početkom 50-ih godina M.E.A.T. počinje proizvodnju delova za karburatore, a ta grana proizvodnje dobija sve više i više značaja u strategiji kompanije. Tehnološka saznanja M.E.A.T.-a neprekidno rastu i za nekoliko godina kompanija dolazi do samog vrha u proizvodnji delova za karburatore u Evropi.\n1970. godine kompanija METELLI počinje proizvodnju delova za motore (vođice za ventile i podloške za ventile), a od 1975. godine počinje sa proizvodnjom hidraulično- kočionih delova (kočioni cilindri, ventili za regulisanje pritiska, cilindri kvačila). Nešto kasnije, 1991. godine dopunski napredak kompanije omogućava instaliranje proizvodne linije za transmisiju, poluosovine i homokinetičke zglobove. Tri proizvodne linije sa različitom primenom u automobilskoj industriji su ujedinjene neophodnošću da uvek garantuju sigurnost pri svim uslovima korištenja. Svaki proizvod prolazi kroz strogu kontrolu da bi se opravdali standardi kompanije (ISO 9001:2000).\nFederal Mogul – svetski poznat proizvođač raznovrsnog spektra kvalitetnih proizvoda koji su dobili poverenje potrošača širom sveta. Federal Mogul je osnovni dostavljač proizvoda, usluga i rešenja za originalnu i naknadnu ugradnju. Saradnik je mnogim uvoznicima i distributerima širom sveta. Više od jednog veka održava lidersku poziciju na tržištu, razvijajući bogat asortiman proizvoda za potrebe novih generacija automobila.\nHELLA se bavi razvojem i proizvodnjom svetlosnih elemenata, elektronskih komponenti i sistema za automobilsku industriju i vodi jednu od najvećih svetskih after-market organizacija za auto-delove, prateću opremu, dijagnostiku i usluge.\nSNR ležajevi, šolje i ležajevi amortizera\nŠašić je proizvođac rezervnih delova od osnivanja 1927. godine. Postaje lider u proizvodnji gumeno-metalnih delova za francuske automobile, sa tendencijom proširivanja aktivnosti na ostale proizvođače i kamionski program.\nKrajem 40-tih godina prošlog veka, MALO postaje lider na tržištu u proizvodnji gumenih, gumeno-metalnih delova kao i semeringa, hidraulično-kočionih delova, kočionih creva, sajli i španera. Spektrom proizvoda koji se smatra jednim od najširih na tržištu, MALO ima mogućnost da trguje sa više od 27.000 artikala smeštenih na 6.000 m2 površine centralnog magacina u Milanu i 15 radionica strateški lociranih u Italiji i izvan nje.\nKYB (KAYABA) e jedan od vodećih svetskih proizvođača amortizera i svetski lider u razvoju hidraulične tehnologije. Amortizeri KAYABA u potpunosti ispunjavaju svoju svrsishodnost, visok kvalitet opravdava dugogodišnje liderstvo na tržištu proizvođača auto-delova, gde u većini slučajeva visoka performantnost nadmašuje kvalitet proizvoda konkurentskih kompanija. Dugotrajnost, zadovoljstvo i sigurnost su sinonimi za amortizere KAYABA.


Tači poručio Kurtiju da može i da odustane od mandatara - Sputnjik Srbija\n16:52 14 Avgust 2020\nTači poručio Kurtiju da može i da odustane od mandatara\n13:04 10.01.2020 (osveženo 13:05 10.01.2020) Preuzmite kraći link\nU očekivanju još jednog susereta lidera dve najuticajnije albanske partije Aljbina Kurtija i Ise Mustafe predsednik privremenih prištinskih institucija Hašim Tači upozorio je predsedika Pokreta Samoopredeljenje da kasni sa dostavljanjem imena mandatara, ali i da može da odbije tu mogućnost.\nTači je, navodi se, pozvao Kurtija da saopšti da li će njegov pokret da saopšti ime budućeg premijera ili će odbiti tu mogućnost, kako bi mogao da nastavi aktivnosti u skladu sa ustavom i zakonima, a koji se tiču formiranja nove vlade, kako je predviđeno i članom 87 presude Ustavnog suda.\n„Kao predsednik Republike Kosovo, dužan sam da bez odlaganja preduzmem dalje aktivnosti u skladu sa ustavom kako bi građani Kosova što pre dobili vladu. Uzimajući u obzir demokratska načela, transparentnost i političku korektnost, pružio sam vam priliku i više puta sam tražio da predložite kandidata za premijera “, napisao je Tači u pismu Kurtiju, preneo je prištinski Zeri.\nUkazao je i na član 87 presude Ustavnog suda, u kome se ne isključuje mogućnost da vodeća stranka ili koalicija odbije da preuzme funkciju premijera.\nTači i Kurti su se na konsultativni sastanak o mandataru sastali prvi put u ponedeljak, 6. januara, iz trećeg pokušaja, a nakon susreta koji je trajao desetak minuta, razišli su se bez dogovora.\nNakon toga je Tači na svom profilu na Fejsbuku napisao da Kurtiju daje 48 sati da mu dostavi ime mandatara, što iz Samoopredeljenja nisu učinili, ocenivši da je takav utimatum protivustavan. U međuvremenu, Kurti je imao tri susreta u tri dana sa liderom DSK Isom Mustafom nakon dužeg zastoja u pregovorima o postizbornom koalicionom sporazumu, ali su svi završeni bez uspeha.\nI nakon sinoćnjeg sastanka Kurtija i Mustafe izjava za medije nije bilo, a za danas se očekuje novi sastanak, koji, međutim, nije zakazan.\nKamen spoticanja u pregovorima o koalicionom sporazumu je, prema prištinskim medijima, zahtev Mustafe da od Kurtija dobije garancije da će mesto predsednika privremenih prištinskih institucija, po odlasku Tačija sa vlasti, pripasti DSK-u.\nZategnutost je nastala i nakon što je Kurti predložio svog stranačkog kolegu Glauka Konjufcija za predsednika parlamenta bez dogovora sa Mustafom, iako je to mesto prema preliminarnom sporazumu trebalo da pripadne DSK-u.


Centralna banka BiH predviđa rast ekonomije od 3,4 posto ove godine\nZgrada Centralne banke BiH u Sarajevu\nCentralna banka Bosne i Hercegovine (CBBiH) u 2021. godini očekuje ekonomski rast od 3,4 posto, nakon pada ekonomije usljed posljedica korona virusa od 4,5 posto prošle, saopštila je CBBiH u ponedjeljak, 21. maja.\nOvo je za 70 baznih poena više od projekcije prije šest mjeseci, navodi se u saopštenju CBBiH.\n“Iako je početak 2021. godine, takođe pod uticajem korona krize, snažniji od očekivanog oporavak u određenim pokazateljima visoke frekvencije, poput industrijske proizvodnje i izvoza roba, u prvom kvartalu, upućuje na dinamičniju ekonomsku aktivnost u 2021. godini,” navodi CBBiH.\nProjekcija ekonomskog rasta za 2022. godinu je revidirana naviše za 40 baznih poena na 3,4 posto, u odnosu na drugi krug projekcija iz 2020. godine.\n“Uz ove korekcije projiciranih stopa ekonomske aktivnosti naviše, nivo realnog BDP (bruto domaćeg proizvoda) iz 2019. godine bi se gotovo mogao dostići već krajem 2021. godine,” dodaju iz CBBiH.\nIz banke navode da je rast osobne potrošnje u 2021. godini zasnovan na pozitivnim pokazateljima vezanim za tržište rada, projiciranom padu broja nezaposlenih osoba, blagom rastu zaposlenosti i prosječne neto plate, te rastu doznaka iz inostranstva.\nU odnosu na prethodni krug projekcija, CBBiH blago je naviše korigovala oporavak osobne potrošnje do kraja 2022. godine, “jer se pokazalo da smo bili nešto pesimističniji, u odnosu na stvarno stanje u 2020. godini, u pogledu fleksibilnosti tržišta rada, i brzine oporavka, posebno uslužnog sektora”.


ELEKTRIFIKACIJA 150 HEKTARA SRBOBRANSKOG ATARA: Srbobran.net web portal\nELEKTRIFIKACIJA 150 HEKTARA SRBOBRANSKOG ATARA\nN a razvoju poljoprivrede zasnivamo strategiju razvoja naše opštine, rekao je danas Radivoj Paroški, predsednik opštine Srbobran, prilikom obilaska radova na izgradnji trafostanice u ataru Turije, na potezu Beljanska bara, odakle će niskonaponskim kablovima biti omogućeno priključenje na struju svim poljoprivrednicima u ataru od Srbobrana prema Turiji i Bečeju.\nPredsednik opštine Srbobran Radivoj Paroški podsetio je javnost da je ova investicija, koju finansira lokalna samouprava, već duže vreme najavljivana, te da su se sada sklopili svi uslovi za gradnju, a Mladen Amidžić, stručno lice koje vrši nadzor nad izgradnjom objekta dodao je da svi koji su zainteresovani za priključak već od danas mogu da se jave Elektrodistribuciji Novi Sad i podnesu zahtev.\n- Ukupna vrednost radova je 17 miliona dinara. Izgradnjom trafo stanice vršimo elektrifikaciju više od 150 hektara oranica i to je veoma važno za razvoj poljoprivrede, na kojoj zasnivamo i strategiju razvoja cele opštine Srbobran. Imamo oko 23.000 hektara oranica i na njima se u najvećoj meri ratari, ali naš je zadatak, koji ostvarujemo i kroz ovaj projekat, da pripremimo uslove za intenziviranje poljoprivredne proizvodnje, za razvoj povrtarstva i voćarstva, kao i za eventualno, stvaranje uslova za bavljenje seoskim turizmom na krivajskim salašima. Verujemo da je to moguće, ovi salaši se nalaze u blizini Beljanske bare, zaštićenog parka prirode, i imaju dobru poziciju za takve poslove. Kroz projekat izgradnje trafo stanice možemo da stvorimo boljitak i za naše poljoprivrednike i za naše ljude koji žele da se bave turizmom, zbog čega smo se i odlučili na ovaj korak, rekao je Paroški.


Najopasniji čovek na svetu - Sputnjik Srbija\n08:01 26 Februar 2021\n18:58 18.09.2020 (osveženo 21:47 18.09.2020) Preuzmite kraći link\nKoje su četiri oblasti saradnje ove nedelje definisali Peking i Moskva zbog kojih Zapad strepi? Zašto Nemačka predstavlja slabu kariku Evrope u suprotstavljanju Kini? Šta zapravo smera Si Đinping, može li Donald Tramp u tome da ga spreči, i kakve sve to veze ima sa izgradnjom novog interneta?\nOdgovore na ova pitanja su u razgovoru s Nikolom Vrzićem potražili nekadašnji dopisnik naših medija iz Pekinga Milorad Denda i dugogodišnji spoljnopolitički urednik u Tanjugu Borislav Korkodelović.\nNovi Sputnjik poredak Borislav Korkodelović i Milorad Denda\npretnja, Kina, Putin


Gustav - Poljubac\nReprodukcija slike štampana na canvas (slikarskom) platnu i zategnuta na...\nPronađi "more" 144 rezultata je nađeno.\nPrikazuju se 13 - 24 od 144 stavki\nPetodelna slika štampana na canvas (slikarskom) platnu i zategnuta na blind ram. Ukoliko želite ovu sliku u drugoj dimenziji ili obliku kontaktirajte nas. Slika se sastoji iz 5 delova: Prvi deo - 50x35cm Drugi deo - 50x35cm Treći deo - 70x25cm Četvrti deo - 85x25cm Peti deo - 50x30cm Ukupna veličina slike je 150x90cm.\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 60x30cm Drugi deo - 75x30cm Treći deo - 75x30cm Četvrti deo - 55x30cm Ukupna veličina slike je 120x80cm.\nPetodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj dimenziji ili obliku kontaktirajte nas. Slika se sastoji iz 5 delova: Prvi deo - 60x30cm Drugi deo - 90x30cm Treći deo - 85x30cm Četvrti deo - 60x30cm Peti deo - 60x30cm Ukupna veličina slike je 150x95cm.\nZalazak sunca nad stenovitom obalom\nTrodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 3 dela: Prvi deo - 80x40cm Drugi deo - 80x40cm Treći deo - 95x40cm Ukupna veličina slike je 120x105cm.\nCamac sa putnicima\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 25x40cm Drugi deo - 50x20cm Treći deo - 50x20cm Četvrti deo - 25x40cm Ukupna veličina slike je 120x60cm.\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 55x32cm Drugi deo - 75x32cm Treći deo - 75x32cm Četvrti deo - 60x32cm Ukupna veličina slike je 130x85cm.\nZalazak sunca nad morem\nIdilični zalazak sunca nad morem\nPlaža pod liticom\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj dimenziji ili obliku kontaktirajte nas. Slika se sastoji iz 4 dela: Prvi deo - 55x30cm Drugi deo - 55x30cm Treći deo - 55x30cm Četvrti deo - 50x30cm Ukupna veličina slike je 120x70cm.


Srpska liga "Istok": Derbi u Knjaževcu, Kablovi putuju za Vlasotince - Glas Zaječara\nNastavlja se period lepog vremena: U Zaječaru i danas sunčano i…\nStanje na putevima: Pojačan saobraćaj, oprez zbog radova\nHome Sport Srpska liga „Istok“: Derbi u Knjaževcu, Kablovi putuju za Vlasotince\nU subotu i nedelju na programu su sve utakmice 6. kola Srpske lige „Istok“. Kablovi putuju za Vlasotince, Dunav za Lebane, dok se derbi ovog kola igra u Knjaževcu gde se sastaju Timočanin i Timok.\nNakon pet kola prvo mesto sa maksimalnim učinkom drži Timok iz Zaječara. Car Konstantin, Vlasina i Radnički iz Svilajnca se nalaze na deobi od drugog do četvrtog mesta, sa dva boda zaostatka. Sinđelić zauzima peto mesto.\nTabela nakon pet kola izgleda ovako:\nPrethodni tekstNastavlja se period lepog vremena: U Zaječaru i danas sunčano i toplo\nSrpska liga „Istok“: Derbi u Knjaževcu, Kablovi putuju za Vlasotince 11/09/2020\nNastavlja se period lepog vremena: U Zaječaru i danas sunčano i toplo 11/09/2020\nStanje na putevima: Pojačan saobraćaj, oprez zbog radova 11/09/2020


Kako strah od terorizma menja bezbednost evropskih gradova u novogodišnjoj noći? | SecuritySEE.com\nNaslovna Sistemi bezbednosti Terorizam Kako strah od terorizma menja bezbednost evropskih gradova u novogodišnjoj noći?\nLondon planira da pojača policijsko prisustvo i da zatvori neke ulice u novogodišnjoj noći, na kraju godine koju su u ovoj gradu obeležili višestruki i pogubni ekstremistički napadi.\nMetropolitenska policija saopštila je da ne postoji nikakva konkretna pretnja po veliku gradsku proslavu, čiji je glavni deo vatromet iznad reke Temze, ali je istakla da bi bezbednosne snage svakako trebalo da budu na oprezu.\nBiće korišćene i vidljive i nevidljive metode zaštite, a građani mogu očekivati da će videti naoružanu policiju i barijere za sprečavanje kretanja vozila.\nI francuske vlasti najavile su, uoči katoličkog Božića, da će angažovati gotovo 100.000 dodatnih policajaca i vojnika za božićne i novogodišnje praznike, zbog straha od napada ekstremista koji je i dalje veliki, a kako je najavljeno, ove snage će biti fokusirane na božićne vašare, šoping centre, verske objekte, javni prevoz i turističke lokacije.\nI u većini nemačkih gradova najavljene su stroge bezbednosne mere uoči proslave Nove godine, pa će se policijske snage u većem broju nego inače pojaviti u velikim gradskim centrima širom Nemačke, kako u uniformi, tako i u civilu.\nTime gradske vlasti žele da odgovore na niz mogućih incidenata, ali i na rastuću terorističku pretnju tokom zimskog prazničnog perioda.\nI u centru Hamburga, koji se takođe našao na udaru napada, 530 policajaca biće raspoređeno na ključnim lokacijama, a nove mere bezbednosti obuhvatiće video nadzor u popularnoj zoni Jungfernštig i još jednu mobilnu gardu koja će patrolirati ulicama.\nU Minhenu je, takođe, predviđeno da veći broj policajaca obezbeđuje zone gde se velike grupe ljudi obično okupljaju da gledaju vatromet.\nIpak, mediji navode da će najveća proslava kod Brandernburške kapije verovatno ponovo biti u središtu pažnje vlasti.\nBezbednost pred praznike jača i Italija, a ministar unutrašnjih poslova Marko Miniti naložio je svim lokalnim vlastima da pooštre mere u oblastima na kojim se očekuje veliki broj ljudi.\nRim je najavio dodatne mere bezbednosti na Trgu Navona, a Befana festival na tom trgu, koji se tradicionalno održava na katolički praznik Bogojavljanje, ovoga puta je odložen jer se vlasti nisu dogovorile sa izlagačima ko će platiti dodatne mere bezbednosti, prenosi Sinhua.\nUoči novogodišnje noći bezbednost jača i Madrid kako bi sprečio eventualni teroristički napad, imajući u vidu da je Barselona u avgustu bila središke krvavog napada kombijem u glavnoj ulici, kada je ubijeno 14 ljudi.\nLokalne vlasti su odlučile i da smanje broj ljudi sa 25.000 na 20.000 na Trgu del Sol, gde se tradicionalno okupljaju da čuju novogodišnje zvono, a na tom trgu biće zabranjene staklene flaše, vatromet, zastave na barjacima…\nBezbednosne mere jača i Turska, koja je najavila da će udvostručiti broj policajaca u novogodišnjoj noći u Istanbulu, a istovremeno su zabranjene javne proslave u centralnim opštinama u gradu, nakon što je tokom dočeka 2017. godine ubijeno 39 osoba u napadu na poznatu istanbulsku diskoteku.\nPrethodni članakIz istorije službi bezbednosti: Dug put nastanka CIA\nSledeći članakKazne za upotrebu pirotehničkih sredstava udvostručene!


sozina besplatne karte\nMJEŠTANIMA CRMNICE BESPLATNE KARTE ZA SOZINU 0 Podijeli Podijeli na facebook Podijeli na twitter Podijeli na viber Pošalji na mail\nOpština Bar rebelansom budžeta izdvojila je 50.000 eura za subvencije za kupovinu mjesečnih karata za nesmetan prolazak kroz tunel Sozina mještanima Mjesne zajednice Crmnica.\nIstiču da će na ovaj način Opština relaksirati mještane ogromnih nameta koji imaju pri svakodnevnom ili čestom prolasku kroz tunel Sozina zbog obavljanja redovnog posla, poljoprivrednih ili drugih obaveza.\nS obzirom na to da mještani MZ Crmnica više godina nailaze na nerazumijevanje menadžmenta “Monteputa”, lokalna uprava je više puta isticala da razumije potrebe mještana koji su pod ogromnim opterećenjem. Dodatno, ove godine je izostala subvencija koju je prošle godine “Monteput” obezbijedio za mještane u iznosu od 30.000 eura, što dodatno usložnjava njihov položaj.\n“Svjesni činjenice da ponuđeno rješenje samo kratkoročno rješava višegodišnju problematiku mještana, lokalna uprava nastaviće da podržava zahtjeve građana ovog dijela opštine i stav da je neophodno sistematski riješiti ovaj problem kroz značajno smanjenje cijena prolaza kroz tunel Sozina ili čak potpuno ukidanje naplate za navedene kategorije stanovništva. U vremenu kada svjedočimo opštoj ekonomskoj krizi usljed epidemije korona virusa, kada bilježimo stalna poskupljena osnovnih životnih i drugih potrepština, država bi morala povesti posebno računa da ovakvi nameti postaju neizdrživi za mještane Crmnice koji su prinuđeni da svakog dana prolaze kroz tunel Sozina”, navode iz Opštine Bar.


SVM: Vučić poštuje dogovore\nSavez vojvođanskih Mađara je u sredu uveče u Zrenjaninu u pozorištu Toša Jovanović održao svoju centralnu izbornu manifestaciju za središnji Banat\nSavez vojvođanskih Mađara je u sredu uveče u Zrenjaninu u pozorištu Toša Jovanović održao svoju centralnu izbornu manifestaciju za središnji Banat. Okupili su se i visoki predstavnici stranke i predstavnici okolnih mađarskih naselja. Elvira Kovač, potpredsednica SVM je rekla kako je odluka predsedništva da se podrži kandidat vladajuće koalicije bila jednoglasna, dok je Jožef Stojko, član stranke i Gradskog veća govorio o dosadašnjoj saradnji SVM i Srpske napredne stranke u Zrenjaninu. “Negujemo svoju kulturu, tradiciju, jezik, možemo da se informišemo na svom maternjem jeziku. To je veliki uspeh. Zahvaljujući koalicionoj saradnji smo od 15. marta uspeli da obezbedimo Mađarima u Zrenjaninu da imaju bibliotekara na svom maternjem jeziku” - naglasio je Jožef Stojko. Pokrajinski poslanik Laslo Kormanjoš je govorio o brojnim funkcijama na kojima se nalauzi SVM na pokrajinskom nivou, i zahvaljujući kojima se bori za interese Mađara, poput očuvanja razreda sa malim brojem učenika. On je dodao da je logično da će i drugog aprila podržati kandidata koalicije u kojoj se nalazi i na republikom i pokrajinskom nivou, i s kim ima korektnu saradnju. Balint Pastor, šef poslaničke grupe SVM u Skupštini Srbije je rekao da je Aleksandar Vučić u protekle tri godine dokazao svoju reč. Potpisao je koalicioni sporazum, sve se realizovalo od onoga što su Mađari tražili, Vučić je izbrisao kolektivnu krivicu – objasnio je Balint Pastor. On je dodao da ako Mađari u Banatu žele da sačuvaju obrazovanje na mađarskom ovakvo kako je sada, da onda treba da budu u dobrim odnosima sa donosiocima odluka. “U ovom slučaju i u narednim godinama to će biti Srpska napredna stranka. Predsednik SNS je zajednički kandidat vladajuće koalicije, i kandidat Saveza vojvođanskih Mađara” - zaključio je Balint Pastor. Ištvan Pastor, predsednik SVM je rekao da oni koji žele da glasaju za Aleksandra Vučića ne treba da osete nelagodu ako se postavi pitanje za koga da Mađari glasaju, jer ova odluka jača zajednicu. Kandidat vladajuće koalicije je korektan, poštuje mađarsku zajednicu i poštuje dogovoreno – naglasio je juče lider SVM na tribini u Zrenjaninu.


Nešenl interest“: Rusija ima razloga da strahuje od napada NATO-a - balkanin\nHome/svijet/Nešenl interest“: Rusija ima razloga da strahuje od napada NATO-a\nRusija ima razloga da bude zabrinuta od potencijalnog napada od strane NATO, budući da je u proteklih 100 godina na nju napalo više članica Alijanse – Njemačka, Švedska, Poljska, Francuska, pa i SAD, navodi američki list “National interest“.\nPrema pisanju autora članka, iako je većina Amerikanaca mišljenja da je prijetnja NATO prema Rusiji “izmišljena”, realnost je da se broj vojnih aktivnosti Alijanse na granicama Rusije konstantno povećava.\n“Nije ni čudo što Moskva konstantno jača svoju vojsku i mornaricu – nakon završetka Hladnog rata i raspada SSSR, Rusija je ostala daleko ranjivija nego što je to slučaj sa mnogim njenim bivšim satelitima, uključujući Poljsku, Mađarsku, Rumuniju, Češku i Slovačku”, navodi list.\nPrethodno je načelnik operativne uprave ruskog Generalštaba Sergej Rudskoj izjavio da Moskva bilježi porast vojne aktivnosti SAD i njenih saveznica u blizini ruskih granica.\nPrema njegovim riječima, tokom aprila i maja ove godine drastično je povećan broj letova američkih strateških bombardera duž ruskih granica, a prvi put u istoriji američka avijacija dalekog dometa oblijetala je i teritoriju Ukrajine.\nPored toga, u porastu je i vojna aktivnost NATO na Arktiku, dodao je Rudskoj, a kao primjer naveo je vojne vježbe Alijanse u Barencovom moru.\nTotal Visits: 147.795


zabavljanje sajt za muškarci osobe zainteresovane za dejt, Dejting-Sajt\nZabavljanje Sajt Za Muškarci Osobe Zainteresovane Za Dejt\nDa li tražite partnera? Pregledajte nove korisnike u nastavku i možda baš pronađete svog savršenog partnera. Flertujte s njima i organizujte sastanak ove nedelje. Naš sajt ima mnogo pridruženih korisnika koji ne mogu da dočekaju da se ćaskaju sa nekim kao što ste Vi! Kreirajte svoj potpuno besplatan nalog sad\nMuškoBacka Topola, Severnobački Okrug, Srbija\n45 g. VSS, stambeno i poslovno situiran\nCrna kosa,plave oci,1,85cm,85kg...dame ozbiljne da se jave\nPotrebne zgodne mame\n180cm 75 kg u formi ,plave oci..


f Informisanje i uključivanje građana u donošenje odluka - Arhus Centar Subotica\nInformisanje i uključivanje građana u donošenje odluka\nUz podršku Ministarstva zaštite životne sredine Udruženje TERRA’S do 30. novembra 2017. godine u saradnji sa Regionalnim Arhus centrom Subotica, realizuje projekat “Implementacija Arhuske konvencije u oblasti upravljanja otpadom”. Aktivnosti su osmišljene u skladu sa aktuelnostima u ovoj oblasti, a to je izgradnja Regionalne deponije Subotica i očekivanje početka probnog rada, te uvid i rasprava na Nacrt revidiranog Regionalnog plana upravljanja otpadom za Suboticu, Sentu, Kanjižu, Bačku Topolu, Mali Iđoš, Čoku i Novi Kneževac, na osnovu kojeg će se ažurirati Lokalni plan upravljanja otpadom Grada Subotice.\nSve su ovo dokumenta o čijem sadržaju traba da bude, ne samo informisana, već i uključena javnost, te da se posebna pažnja vodi o uvođenju rodne perspektive u ove planove. Stoga je predviđen okrugli sto, a jedan od ciljeva je da se javnost informiše da li se izgradnja subotičke deponije odvija po planu, zna li se uloga građana u procesu upravljanja otpadom, planira li se razvrstavanje u domaćinstvima ili ne. Stoga će se težiti zaključcima i preporukama o ulozi stanovništa, posebno sa aspekta rodne perspektive, ali i statusu privatnih operatera koji se bave sakupljanjem reciklabilnog otpada na području Severnobačkog, Severnobanatskog i Zapadnobačkog okruga. Posebno imajući u vidu njihovo iskustvo u ulozi žena u sakupljanju reciklabilnog materijala.\nPlanirana je i radionica za predstavnike lokalnih samouprava i operatera u skladu sa izmenama i dopunama Zakona o upravljanju otpadom iz decembra 2016. godine gde je interesantan deo koji se odnosi na izveštavanje o količini otpada. Predavač će biti iz Agencije za zaštitu životne sredine zaduženih za prikupljanje podataka i kreiranje baze podataka o kretanju otpada. Na skup će biti pozvani zainteresovani građani koji se suočavaju sa izazovima zbog rada pojedinih otkupnih stanica.\nUpravo ovi i slični slučajevi, odnosno pritužbe Subotičana na ekološke probleme, biće posebno razmatrani i usmereni na njihovo rešavanje u saradnji sa nadležnim organima i institucijama na svim nivoima. Predviđen je izlazak na teren, a svaki slučaj će biti dokumentovan audio i video zapisom, te propraćen medijski i preko Internet strana.\nInače, će sve projektne aktivnosti biti vidljive, uključujući i učešće na javnim uvidima i raspravama u skladu sa Zakonom o Arhuskoj konvenciji. A upravo je opšti cilj projekta jačanje svesti javnosti o značaju primene ovog dokumenta u sistemu upravljanja otpadom što doprinosi unapređenju i zaštiti životne sredine.\nImajući u vidu da je u projektu glavna tema otpad, u potpunosti se uklapaju javni radovi koje sprovodi Udruženje TERRA’S preko Nacionalne službe za za zapošljavanje, te su predviđene akcije čišćenja i uređenja lokacija na Paliću i oko Žedničkog kanala. Partner je Eco Fenix B Team koji će otkupiti reciklabilni otpad i uplatiti u humanitarne svrhe. S obzirom da se TERRA'S od 1990. godine bavi zaštitom i unapređenjem životne sredine – posebno oblast organske proizvodnje, planirano je da se obiđe 20-tak poljoprivrednika čija su imanja uz vodu jezera Palić, kao i domaćinstva, te turističke i ugostiteljske objekate i druga preduzeća na Paliću. Iz intervjua i anketa sa njima će se doći do podataka o njihovom mišljenju i predlozima kako da se bolje osmisli upravljanje otpadom i efikasnije reši problem divljih deponija, posebno jer je u pitanju zaštićeno prirodno područje, ali i turistička destinacija.


9 9 KC Sombor\n18 11 2019 / 04:29\n"Slikari nove figuracije\n- transformacije, nove pozicije"\nU Velikoj galeriji Doma Vojske Srbije u Beogradu, protekle nedelje, otvorena je izložba pod nazivom "Slikari nove figuracije - transformacije, nove pozicije" koju su organizovali Medija centar "Odbrana" i Kulturni centar "Laza Kostić" Sombor.\nIspred Grada Sombora na otvaranju izložbe prisustvovali su Dušanka Golubović, gradonačelnica Grada Sombora, Nemanja Sarač, gradski većnik za oblastkulture i obrazovanja i Vesna Pastrović, v.d. direktor Kulturnog centra "Laza Kostić".\nGradonačelnica Sombora Dušanka Golubović prilikom otvaranja izložbe istakla je da joj je zadovoljstvo što Sombor, kao grad kulture, ima priliku da se predstavi beogradskoj publici. Golubovićeva je nabrojala programe i manifestacije koje naš grad čine posebnim , uz poseban osvrt na "Likovnu jesen", koju je početkom šezdesetih pokrenuo Milan Konjović, a decenijama kasnije revitalizovao Dragan Stojkov.\nPosetioci će do 28. septembra, do kada će biti postavljena izložba, biti u prilici da vide radove Milana Blanuše, Aleksandra Cvetkovića, Božidara Damjanovskog, Ratka Lalića, Dragana Mojovića, Jovana Rakidžića, Dragana Stojkova, Dušana Todorovića i Vladimira Tomića.


Objavljen godišnji izveštaj Evropske komisije o napretku Srbije - CPD\nObjavljen godišnji izveštaj Evropske komisije o napretku Srbije\nEvropska komisija (EK) objavila je godišnji izveštaj o napretku Srbije u procesu pristupanja Evropskoj uniji 17. aprila 2018. godine.\nU izveštaju se navodi da je zakonski i institucionalni okvir za zaštitu ljudskih prava uspostavljen, ali da je neophodna dosledna i efikasna primena zakona i politika širom zemlje.\nU izveštaju je naglašeno da je neophodno dati veći prioritet pravima deteta što podrazumeva:\nPripremu nacionalnog akcionog plana za decu i akcionog plana za suzbijanje nasilja nad decom;\nPoboljšanje koordinacije i nadzora nad sistemom zaštite deteta i osiguranje primene postojećih zakona i politika;\nEfikasnije praćenje kršenja prava deteta u institucijama.\nU izveštaju EK navodi se da je Nacionalni akcioni plan za decu istekao 2015. godine. Ocenjeno je da je rad Saveta za prava deteta bio neredovan te da je važno obezbediti efikasniju koordinaciju i nadzor nad sistemom za zaštitu dece koji treba da bude prioritet i uložiti napore kako bi se osiguralo ujednačeno sprovođenje politika. Statistički podaci o ugroženim grupama i dalje nisu razvrstani, posebno kada su u pitanju romska deca i deca sa smetnjama u razvoju.\nIzveštaj navodi da je nasilje nad decom i dalje zabrinjavajuća tema, a da nacionalna strategija koja bi se bavila ovim pitanjem nije kreirana. Od jula 2016. godine Zaštitnik građana je primio 109 žalbi u vezi sa nasiljem, zlostavljanjem ili zanemarivanjem dece, od kojih se većina odnosila na nasilje u školama.\nNovi Zakon o maloletnim učiniocima krivičnih dela i krivičnopravnoj zaštiti maloletnih lica još uvek nije usvojen. Potrebno je ponovo uspostaviti i Savet za praćenje i unapređenje rada organa krivičnog postupka i izvršenja krivičnih sankcija prema maloletnicima i obezbediti njegovo funkcionisanje. Takođe, treba obezbediti bolju zaštitu dece žrtava koja svedoče u krivičnom postupku.\nU izveštaju EK navodi se i da postoje ozbiljne zabrinutosti zbog kršenja prava deteta u velikim ustanovama za decu, posebno kada su u pitanju deca sa invaliditetom, koja se suočavaju i sa izazovima u pogledu pristupa obrazovanju te da je u tom smislu potrebno dalje razvijati usluge u zajednici.\nKoalicija za monitoring prava deteta u Republici Srbiji pripremila je prilog o ostvarenosti prava deteta i dostavila ga Delegaciji Evropske unije u Republici Srbiji u oktobru 2017. godine. Koaliciju za monitoring prava deteta čine Centar za prava deteta, Užički centar za prava deteta, ASTRA, Beogradski centar za ljudska prava i Centar za socijalnu politiku.


Fiskalni savet: U 2019. godini smanjiti poreze na zarade i graditi puteve i pruge - Radio Luna\nFiskalni savet: U 2019. godini smanjiti poreze na zarade i graditi puteve i pruge\nRadio Luna 10/10/2018\nU budžetu Srbije za narednu godinu na raspolaganju će biti dodatnih 400 do 450 miliona evra koje bi trebalo iskoristiti za povećanje javnih investicija, pre svega izgradnju puteva i pruga i smanjenje poreza na zarade sa 63 na 60 odsto, rekao je danas predsednik Fiskalnog saveta Pavle Petrović.\nDodao je da je nedovoljan privredni rast glavna prepreka bržem povećanju životnog standarda gradjana.\n“Čak i ove godine u kojoj će se ostvariti relativno visok rast bruto domaćeg proizvoda (BDP), a procenjujemo da će biti 4,4 odsto situacija nije mnogo bolja, jer je ubrzani rast posledica uticaja vanrednih okolnosti, izmedju ostalog rasta poljoprivrede u odnosu na lošu i sušnu 2017. godinu”, rekao je Petrović.\n“Po niskim izdvajanjima za investicije Srbija je od 2013. godine na začelju zemalja CIE, pa je u 2019. godini potrebno znatno više invstirati u puteve i železnicu kao i u zaštitu životne sredine”, rekao je Petrović.\nOn je rekao da je samo sedam odsto površinskih voda ekološki ispravno, voda za piće je neispravna u 40 odsto gradskih vodovoda, a 2,5 miliona gradjana udiše zagadjen vazduh.\n“Investicije u zaštitu životne sredine 2019. godine moguće je povećati za 130 miliona evra od čega bi 60 miliona evra trebalo iskoristiti za uredjenje deponija, a 60 miliona evra za prečišćavanje otpadnih voda, a 2020. godine znatno povećati te investicije”, rekao je Petrović.\nOn je podsetio da je loše što je prilikom ukidanja zakona o smanjenju penzija ukinuta i formula za njihovo uskladjivanje sa rastom BDP i inflacije i ocenio da tako “proizvoljno definisan penzijski sistem ne može da bude održiv i ekonomski pravičan i potpuno odudara od evropskih sistema”.\nTom revizijom RZS je, kako je rekao, “ustanovio da je BDP Srbije skoro 2,5 milijardi evra ili 6,5 odsto veći nego što se mislilo”.\n“Tako se učešće javnog duga u BDP automatski smanjilo u jednom danu za oko četiri procentna poena sa skoro 60 odsto na 56 odsto BDP-a i bez otplate duga”, rekao je Petrović.\nČlan Fiskalnog saveta Nikola Altiparmakov rekao je da se Vlada Srbije prilikom odredjivanja naknada porodiljama držala principa da one zavise od doprinosa ali je to “zaboravila kada je menjala zakon o penzijskom sistemu”.\n“U 2019. godini bilo je moguće redovno uskladjivati penzije jer će u budžetu biti na raspolaganju 35 milijardi dinara, pa što pre treba uvesti novu formulu za uskladjivanje penzija”, rekao je Altiparmakov.\nPrema rečima člana Fiskalnog saveta Vladimira Vučkovića, predlog platnih razreda je uglavnom odgovarajući, osim što je “prosveti dat prilično visok položaj”.\n“Nastavnici u osnovnim i srednjim školama većim delom su u istoj grupi sa lekarima opšte prakse, a u drugim zemljama lekari su vrednovani 30 odsto više”, rekao je Vučković.\n“Za pet godina manje je zaposleno 18.000 ljudi, a to je povećalo zapošljavanje na privremeno-povremenim poslovima, pa je narušena struktura zaposlenosti, a u nekim sektorima se oseća hroničan nedostatak radnika, pre svega u zdravstvu”, rekao je Vučković.\nAutor i izvor Beta\nPožega pomogla gradnju crkve u Kosovskoj Kamenici


REAGOVANJE GRAĐANSKOG FRONTA: SRBIJU ZAPLJUSNUO VELIKI TALAS KRŠENJA GRAĐANSKIH PRAVA – Balkanekspresrb.rs\nAleksandar Cetković (GF)\nMada su zloupotrebe i kršenje građanskih prava konstanta u vlasti koju predvodi Srpska napredna stranka, javnost je poslednjih dana “zapljusnuo” veliki talas kršenja prava izražavanja, okupljanja i slobodnog izveštavanja.\nAleksandar Obradović, radnik “Krušika” i uzbunjivač, držan je u pritvoru više od 20 dana, pod izgovorom da je odao poslovnu tajnu, iako je jasno da je njegov motiv bio javni interes. Aktivista Inicijative Ne davimo Beogad, Radomir Lazović, zbog organizovanja jednog od njenih protesta, osuđen je na novčanu kaznu u iznosu od 100.000 dinara, koja je preinačena u 60 dana zatvora, uz mogućnost procene i prodaje njegove imovine.\nTelevizija N1 je ponovo na meti negativne kampanje koju vodi SNS, ovoga puta kroz ubacivanje letaka u dvorište televizije, koje za cilj imaju diskreditaciju i zastrašivanje. Pored ovih manje ili više medijski propraćenih slučajeva, građani na lokalu širom Srbije se suočavaju sa pritiscima različitih vrsta, a najnoviji primer je ukidanje zdravstvene zaštite valjevskom penzioneru i dugogodišnjem građanskom aktivisti Predragu Saviću, na osnovu falsifikovanih dokumenata.\nGrađanski front jasno i nedvosmisleno staje u odbranu svih ugroženih građana Srbije. U isto vreme, pozivamo sve građane na dalju zajedničku borbu, jer samo zajednički i solidarni možemo pokazati režimu da ga se ne plašimo i da nećemo pokleknuti pred pritiscima koji nas očekuju, a sa ciljem da Srbija postane demokratska i pravno uređena država, dostojna i vredna poštovanja svakog svog građanina.♦


Transport robe posle Bregzita: Kad se jedna vrata zatvore, otvore se druga | Ogledalo Srbije\nČetvrtak, 18. mart 2021. 19:39\nIzlazak Ujedinjenog Kraljevstva iz Evropske unije, uz pandemiju koronavirusa, stavio je transportne kompanije pred mnoge izazove.\nPonovo uspostavljene carinskih prepreka i rast tražnje za uslugama prevoza robe globalna logistička kompanija cargo-partner rešila je akvizicijama, širenjem poslovnog portfolia i brzinom prilagođavanja na nove okolnosti.\nNova vremena traže i nove pristupe, što nekad podrazumeva i skidanje prašine sa starih i zaboravljenih. Tunel ispod Lamanša, koji je svojevremeno predstavljao tehnološko čudo, i čak uvršćen na listu novih Sedam svetskih čuda, ponovo doživljava procvat. Od otvaranja, 1994, kroz njega je prošlo oko 430 miliona tona robe, a prema nekim procenama kroz njega dnevno biva transportovano milion ekspresnih isporuka.\nTokom 2018, skoro 2.100 teretnih vozova prošlo je kroz tunel koji spaja UK s kontinentalnim delom Evrope, a 2019. kroz njega je protutnjalo oko 1,6 miliona kamiona, uz dnevni rekord od oko 3.500 njih, u oba smera. Računa se da će situacija s koronavirusom, usled promene navika potrošača - tražnje za malim paketima i rast onlajn kupovina, taj broj i uvećati.


Uhapšen Beogradjanin zbog falsifikovanja dokumenata i isprava china radio international\nUhapšen Beogradjanin zbog falsifikovanja dokumenata i isprava\n2017-10-16 15:11:40 cri\nBeogradska policija uhapsila je Z. K. (22) zbog falsifikovanja isprava i kod njega zaplenila veću količinu računarske i druge opreme koju je koristio u te svrhe, saopšteno je danas.\nKako se navodi u saopštenju, uhapšeni je falsifikovao lične karte, vozačke dozvole i razna druga uverenja i potvrde.\nPolicija je prilikom pretresa njegovog stana pronašla dva kućišta računara, skener, laminator za plastificiranje dokumenata, klišee na kojima se otiskuju pečati falsifikovanih dokumenata, uredjaje za izradu falsifikovanih dokumenata - prese i sekače, veću količinu boja, lakova i traka za izradu holograma falsifikovanih dokumenata.\nTakodje je pronadjena i veća količina plastificiranog papira, folija i bele plastike za izradu falsifikovanih dokumenata, papir u bojama originalnih dokumenata, kao i razni pečati, izmedju ostalog i pečati raznih graničnih prelaza koji su korišćeni za overavanje dokumenata.\nU stanu Z. K. otkriveno je više uradjenih falsifikovanih dokumenata sa imenima i fotografijama korisnika, kao i originalni blanko obrasci izvoda iz matičnih knjiga rodjenih gradjana Srbije, obrasci uverenja o državljanstvu gradjana, kao i obrasci izvoda iz matične knjige venčanih državljana.\nPo nalogu nadležnog tužilaštva, njemu je odredjeno zadržavanje do 48 sati i, uz krivičnu prijavu, priveden je tužiocu.


Turski ministar: Pokret FETO možda preti i Kosovu - Medija centar\nTurski ministar: Pokret FETO možda preti i Kosovu\nMinistar odbrane Turske Hulusi Akar izjavio je tokom posete Prištini da bi pokret FETO disidentskog turskog sveštenika Fetulaha Gulena mogao da predstavlja pretnju i za Kosovo.\nAkar je na konferenciji za novinare u Prištini zajedno sa kosovskim ministrom odbrane Armendom Mehajem rekao da imaju sastanke sa kosovskom stranom po pitanju pokreta FETO i da Turska očekuje „konkretne korake“ u tom pravcu.\n„Ovo pitanje nije samo pretnja za našu državu, već može biti pretnja i za državu Kosovo. U tom kontekstu, čekamo da naši kosovski prijatelji i kosovske institucije preduzmu konkretne korake“, rekao je Akar.\nKosovo je u martu 2018. uhapsilo i deportovalo u Tursku šest turskih državljana koji su radili u privatnoj školi „Mehmet Akif“ u Prištini.\nAnkara je pokret FETO proglasila terorističkim u maju 2016, optužujući njegove pristalice da pokušavaju da zbace tursku vladu.\nMinistar odbrane Kosova Armend Mehaj zahvalio je Turskoj na podršci koju pruža u oblasti odbrane.\n„U pogledu pitanja odbrane, Republika Turska daje jedan od najvažnijih doprinosa izgradnji kapaciteta Bezbednosnih snaga Kosova i mi ćemo uvek biti zahvalni“, rekao je Mehaj.\nOn je dodao da se trenutno 19 pripadnika BSK obučava na vojnim akademijama u Turskoj i da će sledeće godine biti drugih obuka i vežbi.\nBeta, N1, RTV KIM


May 27, 2019 Canon Srbija\nCanon Europe, svetski lider u grafičkim rešenjima, najavio je puštanje prodaju uređaja imageRUNNER ADVANCE C475, A4 kolornog štampača zasnovanog na sve-u-jednom kertridžu. Novi uređaj osnažuje našu nagrađivanu treću generaciju, 3. izdanje portfolija uz kolornu ponudu visoke brzine.\nTakođe najavljujemo unapređenja uređaja imageRUNNER ADVANCE 525, 615 i 715 koja učvršćuju našu postojeću ponudu uređaja sa kertridžima pružajući znatna unapređenja produktivnosti, upotrebljivosti i bezbednosti. Kompletirajući liniju uređaja našeg 3. izdanja, ovi uređaji takođe iskorišćavaju prednosti najnovijih tehnologija Unified Firmware Platform, uniFLOW Online Express i unapređenih bezbednosnih akreditiva.\nBlisko sarađujući sa našim klijentima, mi stalno unapređujemo imageRUNNER ADVANCE platformu kako bismo ispunili potrebe tržišta i maksimizovali vreme dostupnosti. Sistem sve-u-jednom kertridža za ove uređaje čini zamenu tonera brzom, jednostavnom i bez otpada zahvaljujući automatskom mehanizmu za namotavanje. Korisnici takođe mogu da pristupe brzim ‘kako da’ video snimku na početnom ekranu za dodatno pojednostavljivanje.\nKompatibilnost sa Security Information Event Management (SIEM) rešenjima nezavisnih proizvođača, osiguravajući bezbednost širom vaše mreže uređaja\nIzuzetno intuitivan početni korisnički interfejs\nIzvorni uniFLOWOnline Express za jednostavnu mogućnost štampe, skeniranja i praćenja sa ugrađenom mogućnošću povezivanja na cloud


Naslovna Bač Podeljeni paketi pomoći Romima u opštini Bač\nPredstavnici opštine Bač su zajedno sa predstavnicima Crvenog krsta Bač tokom tri dana protekle nedelje, u romskim naseljima u Selenči, Vajskoj, Bođanima, Plavni i Baču, pripadnicima romske nacionalne zajednice podelili higijenske i pakete prehrambene pomoći.\nPredstavnici Nemačke organizacije za saradnju GIZ, su zahvaljujući dobroj komunikaciji i uspešnom sprovođenju i implementaciji projekta „Podsticanje zapošljavanja teško zapošljivih kategorija u Opštini Bač“, Crvenom krstu Srbije predložili nekoliko opština i gradova kojima bi ovaj vid pomoći najviše doprineo, a Bač je bio jedna od njih.\nPodeli paketa u navedenim naseljenim mestima u opštini Bač, prisustvovao je pomoćnik predsednika opštine Bač Nikola Vuletić, ali i Olivera Jelić koordinator raspodele paketa na terenu ispred Crvenog Krsta Bač, te Vesna Petrović koordinator za romska pitanja, na pomenutom projektu.\nPodeljeno je ukupno 200 paketa.\nPogledaj: Šta se sve zatvara u 14 časova ovog vikenda\nromska naselja opština Bač\nPrethodni tekstŠta se sve zatvara u 14 časova ovog vikenda\nSledeći tekstVojvođanski recepti – vanilice


Спремни смо за изборе и не бринемо за резултат | Socijalistička partija Srbije\nSpremni smo za izbore i ne brinemo za rezultat Vesti\nMilićević je Tanjugu rekao da SPS želi da se od ovih izbora u Srbiji uvek glasa ‘za’, a ne ‘protiv’ i da u tom slučaju ne brine za svoj rezultat, niti za rezultat Srbije, kao i da su socijalisti ponosni na rezultate ostvarene u vladi i sigurni da će narod dati poverenje za nastavak takve politike.\nMilićević je ocenio da je odluka o izlasku na izbore hrabra i izrečena na vreme. “Niko sad više ne može da se krije i svi koji su pričali o izborima, a molili boga da ih ne bude, sad će morati pred narod da čuju konačnu odluku”, rekao je Milićević.\n“Hoćemo zdravo demokratsko društvo, u kojem su pravila večna i u kojem se izbori dobijaju na osnovu jasnih rezultata, a ne praznih priča i izmišljenih afera”, rekao je Milićević.\nKategorije: Vesti|Izbori 2016|Predsedništvo


Ministar Ružić: Bliskija saradnja sa Indijom za bolju upravu - Neverovatna Indija\nNaslovna Srbija Ministar Ružić: Bliskija saradnja sa Indijom za bolju upravu\nMinistar Ružić: Bliskija saradnja sa Indijom za bolju upravu\nMinistar državne uprave i lokalne samouprave Branko Ružić razgovarao je juče sa ambasadorkom Republike Indije Narinder Čauhan o mogućnostima saradnje dve zemlje po pitanju daljeg usavršavanja službenika javne uprave u Srbij, navodi se u saopštenju za medije.\nRužić, koji je rekao da su profesionalni i efikasni službenici ključ uspeha za sprovođenje reforme javne uprave, istakao je i da se postojeći kapaciteti moraju osnažiti na dalje. U tom pogledu, jačanje saradnje Srbije i Indije je veoma važno, rekao je Ružić, budući da ta zemlja već ima projekte za jačanje kapaciteta i usavršavanje različitih veština.\nAmbasadorka Čauhan je naglasila da su to trening centri koji su kompletno finansirani od vlade Indije, a da su dostupni i za srpske državne službenike. Ona je naglasila da Indija stoji na raspolaganju da pomogne Srbiji u različitim oblastima i da se nada još boljoj saradnji dve zemlje u budućnosti.\nMinistar je podvukao da je želja i Srbije da se ta međunarodna saradnja više razvija.\nPrethodni tekstŠest najboljih restorana u Mumbaju\nSledeći tekstDigitalna trgovina u Indiji će do kraja 2017.g. dostići 30 milijardi evra


UNSA i Ambasada Japana u BiH organizuju kurs japanskog jezika - Klix.ba\nBiH UNSA i Ambasada Japana u BiH organizuju kurs japanskog jezika\n25.9.2013. u 10:14\nUNSA Ambasada Japana u BiH\nUniverzitet u Sarajevu, u saradnji sa Ambasadom Japana u Bosni i Hercegovini, te uz podršku Japanske fondacije, u akademskoj 2013/2014. godini organizuje kurs japanskog jezika za građane Bosne i Hercegovine, koji će voditi izvorni i certificirani govornik japanskog jezika.\nOrijentacijski dan za prijavljene kandidate će biti održan u četvrtak u amfiteatru Veterinarskog fakulteta Univerziteta u Sarajevu s početkom u 18 sati.\nOrijentacijskom danu će, pored polaznika kursa, prisustvovati Hideo Yamazaki, ambasador Japana u BiH, predstavnici menadžmenta Univerziteta u Sarajevu, predstavnici menadžmenta Veterinarskog fakulteta Univerziteta u Sarajevu i predavačica Yukari Hill.\nU toku kursa japanskog jezika, koji će trajati dva semestra, polaznici će biti podučavani osnovnim vještinama japanskog jezika u govoru, slušanju, pisanju i čitanju.\nPo završetku kursa polaznicima će biti uručeni certifikati.


Najviše je to podsjećalo na zviždanje u šumi radi rastjerivanja straha nakon poraza na parlamentarnim izborima, 30. avgusta, i na teško odvikavanje od vlasti nakon trodecenijskog nekontrolisanog konzumiranja brojnih privilegija. Predsjednik Demokrata, jedne od tri pobjedničke grupacije, Aleksa Bečić, ocijenio je da je organizovanje kontramitinga „potez očajnika“.\nMiloš Konatar, funkcioner procrnogorske stranke URA, čiji poslanici čine ključni dio nove većine, na fejsbuk-profilu se našalio: „Organizovan je veličanstven ispraćaj Mila Đukanovića sa vlasti.“\nČEKA LI NAS NOVA TURA PROTESTA U PODGORICI? Posle Patriotskog skupa DPS-a i Mila Đukanovića, moguć i KONTRAMITING\nUpravo bi pritisak na URA da promijeni stranu mogao biti ključni razlog zašto je DPS organizovao ovaj skup, iako šanse da se tako nešto desi nijesu realne. Režimski analitičari i mediji danima prozivaju lidera URA Dritana Abazovića za navodnu izdaju crnogorskih interesa, zato što je najavio formiranje ekspertske vlade sa prosrpskim snagama koje predvode Demokrate i Demokratski front.\n„Potonja vi je ura Dritane Abazoviću, Žarko i Luka Rakčeviću i Filipe Adžiću. Ako predate Crnu Goru četnicima bićete upamćeni kao izdajnici“, poruka je saradnika na Fakultetu političkih nauka Nemanje Batrićevića sa nedjeljnog skupa.\nMitingu su prisustvovali brojni funkcioneri DPS-a, od ministara sporta i kulture Nikole Janovića i Aleksandra Bogdanovića, predsjednika opštine Nikšić Radovana Grbovića, poslanika Bogdana Fatića, velikog broja podgoričkih gradskih funkcionera.\nZvijezde mitinga u medijima i komentarima su bili Blažo Đukanović, sin Mila Đukanovića, i direktorica kompanije Plantaže, u većinskom državnom vlasništvu, Verica Maraš. Dok je mlađi Đukanović vlasnik ili suvlasnik nekoliko mini-hidroelektrana u Crnoj Gori, što mu je omogućeno kroz koncesione ugovore sa vladom njegovog oca ili sa njegovim saradnicima, Maraš je jedna od osoba koje su se našle u središtu negativne kampanje protiv odlazeće vlasti. Objelodanjeno je da je njena mjesečna zarada 7.367 eura, iako kompanija iz godine u godinu bilježi sve lošije rezultate. Optužena je i za nepotizam, rasprodaju imovine, dok je u njen ugovor unijeta stavka da će biti obeštećena sa 250.000 eura u slučaju prijevremenog raskida radnog odnosa sa Plantažama.\nUpravo su dugogodišnja bahatost i nedodirljivost funkcionera DPS-a, i osjećaj nepravde u crnogorskom društvu, uz Zakon o slobodi vjeroispovijesti, prema mišljenju analitičara, bili ključni razlozi zbog kojih je na izbore izašao rekordno veliki broj birača i glasao protiv DPS-a. I u trenucima dok DPS kao da još nije svjestan gubitka vlasti, na površinu isplivava koliko su crnogorske institucije, poput policije ili zdravstvenog sistema, zarobljene. Uprava policije danima nije odgovorila medijima ko su organizatori skupa, dok je tokom mitinga na Tviteru objavila informaciju da je na glavnom podgoričkom trgu prisutno oko 50.000 građana, iako je njegova površina tolika da taj broj ljudi ne bi mogao stati sve i da su se jedni drugima popeli na ramena igrajući oro.\nNacionalno koordinaciono tijelo (NKT), koje je upravljalo borbom protiv epidemije i izdalo mjeru zabrane javnog okupljanja više od 100 ljudi, nije se oglašavalo povodom ove svojevrsne korona žurke, iako je Crna Gora rekorder po broju inficiranih u regionu po glavi stanovnika. Lakše je izgleda dići ruke i odustati od borbe sa virusom korona, nego predati vlast nakon poraza na izborima.\n(Autor: Vladan Žugić, novinar Vijesti)


Kurs TCF i TEF - test znanja francuskog jezika\nKurs TCF i TEF - test znanja francuskog jezika - Audio verzija\nTest znanja francuskog jezika (TCF) i test provere znanja francuskog jezika (TEF) su još jedan način provere, a namenjeni su svim kandidatima koji imaju potrebu za sticanjem potvrde o poznavanju francuskog.\nPolaganje ovih ispita je namenjeno svima onima kojima francuski nije maternji jezik, a u zavisnosti od potreba kandidata, ali i predznanja zavisiće i rezultati ispita. U većini slučajeva za uspešno polaganje TCF i TEF ispita nije potrebna nikakva pripremna obuka, pod uslovom da kandidat već poseduje adekvatna znanja. Ali za uspešno polaganje viših nivoa svakako se preporučuje pohađanje kvalitetne pripremne obuke.\nKoji sve TCF i TEF nivo postoje\nTCF procena nivoa izgleda ovako:\n1. Osnovni nivo - odgovara DELF A 1 nivou i podrazumeva da kandidat poseduje samo osnovna znanja francuskog jezika, odnosno da zna recimo da kaže nešto o sebi, gde živi, da razume poruku sa neke reklame, napiše kratku poruku i slično.\n2. Viši osnovni nivo - odgovara DELF A 2 nivou i podrazumeva da kandidat vlada jezikom u najopštijem smislu; zna da koristi prošlo i buduće vreme, govori o svom životu (ne samo osnovne podatke), pronađe odgovarajuće informacije u cenovnicima, jelovnicima, prospektima i slično.\n3. Prelazni nivo - odgovara DELF B 1 nivou i podrazumeva da kandidat prilično dobro zna da koristi jezik, uz određena ograničenja. Zna da se snađe u prodavnici, banci, restoranu, te da zna da jasno iskaže svoje mišljenje o nečemu, kao i da razume ono što čuje na radiju ili televiziji.\n4. Viši prelazni - odgovara DELF B 2 nivou i podrazumeva da kandidat poseduje dovoljna znanja jezika da govori o većini tema, te je u potpunosti sposoban da pohađa visoke studije u Francuskoj.\n5. Viši nivo - odgovara DALF C 1 nivou i odrazumeva da kandidat poseduje napredna znanja francuskog jezika, te da zna da čita složene književne i neknjiževne tekstove, kao i da razume različite tehničke ili pravne dokumente i da u skladu sa potrebama napiše studentski završni rad na ovom jeziku.\n6. Viši napredni nivo - odgovara DALF C 2 nivou i predstavlja ujedno najviši nivo poznavanja francuskog jezika, te podrazumeva da je kandidat u potpunosti sposoban da učestvuje na konferencijama koje su vođene na ovom jeziku, kao i da odbrani doktorsku disertaciju na francuskom.\nKako izgledaju TCF i TEF ispiti\nTCF ispit se sastoji od 3 obavezne i 2 dodatne oblasti koje se proveravaju. Obavezne oblasti su : usmeno izražavanje, vladanje oblicima jezika i pismeno razumevanje francuskog jezika, dok su dodatne oblasti koje se proveravaju pismeno i usmeno izražavanje.\nUkupno vreme trajanja TCF ispita je 210 minuta, od čega je 90 minuta namenjeno obaveznim oblastima provere, dok je za dodatne provrere namenjeno 120 minuta.\nU okviru provere obaveznih oblasti, kandidati dobijaju test sa ukupno 80 pitanja, na koje je navedeno nekoliko odgovora, od kojih je samo jedan ispravan, a u okviru drugog dela ipita koji se odnosi na dodatne provere, oko 15 minuta je namenjeno proveri usmenog izražavanja, dok je za pisani deo namenjeno oko sat i 45 minuta.\nPo uspešno položenom TCF testu kandidat stiče Potvrdu o stečenom nivou, koja jasno pokazuje na kom nivou su njegova znanja.\nTreba napomenuti da je takozvani TCF - DAP ispit specifična verzija ovog ispita koja je namenjena onim kandidatima koji žele da studiraju na nekom od francuskih univerziteta.\nU zavisnosti od potreba svakog kandidat zavisiće i koju vrstu TCF ispita će kandidati polagati.\nTEF ispit je namenjen svima onima koji žele da rade u Francuskoj, studiraju, isele se u ovu zemlju ili, pak žele jednostavno da provere svoje znanje francuskog jezika.\nTEF ispit traje ukupno oko 130 minuta, a tokom njega kandidati odgovaraju na 150 pitanja i to po sledećoj šemi:\nPismeno razumevanje - 50 pitanja (oko 60 minuta)\nUsmeno razumevanje - 60 pitanja (oko 40 minuta)\nRečnik i struktura - 40 pitanja (oko 30 minuta)\nU okviru TEF ispita postoji mogućnost i da kandidati odaberu fakultativne provere i to oblast pismenog izražavanja, čija provera traje oko 60 minuta i oblast usmenog izražavanja, čija provera traje oko 35 minuta.\nKanadske vlasti za kandidate koji žele da emigriraju u ovu zemlju zahtevaju položenu specijalnu verziju TEF ispita, takozvani TEFAQ ispit, odnosno Test provere znanja francuskog jezika za Kvebek koji podrazumeva proveru dve oblasti, odnosno sastoji se od dva testa u okviru kojih se proverava usmeno razumevanje i usmeno izražavanje. Za proveru usmenog razumevanja je namenjeno oko 40 minuta, a kandidat odgovara na 60 pitanja, dok je za proveru usmenog izražavanja namenjeno oko 35 minuta, a kandidat ima dve teme za razgovor.\nŠta još treba da znate o TCF i TEF ispitima\nZa razliku od DELF, odnosno DALF sertifikata koji imaju praktično neograničen rok trajanja, TCF i TEF sertifikati važe dve godine, odnosno godinu dana (TEF) nakon čega se preporučuje ponovo polagati ispit. Naravno, ukoliko za tim postoji potreba.\nKako su i ovi ispiti usklađeni sa pravilima o nivoima znanja prema Zajedničkom evropskom referentnom okviru za jezike, tako su i TCF i TEF ispiti usklađeni sa DELF, odnosno DALF ispitima, to jest i ovde postoji 6 uobičajenih nivoa.\nTermini za polaganje TCF i TEF nisu baš česti, pa je svakako preporučljivo raspitati se ranije, a prijave se uglavnom primaju oko 30 dana pre zakazanog narednog polaganja.\nSpisak gradova za kurs i obuku za TCF i TEF - test znanja francuskog jezika


Antić: Put BiH u NATO ide preko Srbije\nVojnici Oružanih snaga BiH\nVelizar Antić, politički analitičar iz Banje Luke za ‘Zašto?‘ objašnjava da li je u BiH moguće postići konsenzus oko ulaska u NATO, koji je u srijedu nakon osam godina dao zeleno svjetlo za aktiviranje Akcionog plana za članstvo za BiH, nakon čega bi bh. vlasti trebale početi na rad na prvom godišnjem nacionalnom programu.\nŠto se tiče nekog konsenzusa u okviru BiH u celoj toj priči pristupanja NATO savezu, ja mislim da on u ovom trenutku ne postoji i da ga u skorijem period neće biti u BiH, jer vidimo da Republika Srpska i Srbi generalno kao narod nisu u ovom u ovom trenutku spremni još uvek da uđu u tu priču.\nOni pre svega gledaju kako će Srbija u tom slučaju da se postavi.\nSrbija u ovom trenutku još uvek je negde između, ona nije ni za NATO, ni protiv NATO-a i onda ima neki stav vojne neutralnosti, i mislim da to prate i političari a i narod u Republici Srpskoj.\nSve dok se tu ne promeni neka priča, bilo da otvoreno kažu da jesu ili da otvoreno kažu nisu za ulazak u NATO, i predstavnici i političari u Republici Srpskoj, ali i čitav narod, će pratiti taj neki fon i taj neki put.\nU BiH jeste problem što su predstavnici srpskog naroda imali mnogo bliži stav za pristupanje NATO paktu prije desetak godina.\nTaj stav je imao i sam (član Predsjedništva BiH iz RS) Milorad Dodik, koji je u ovom trenutku jedan od najžešćih protivnika pristupanju tom savezu, i oni su u tom periodu potpisivali raznorazne sporazume i ugovore.\nVisoki zvaničnici, visoki političari, pre svega iz SNSD-a su bili na ratnim brodvima NATO saveza itd, tako da su oni imali u tom trenutku taj stav približavanja NATO savezu, međutim taj svoj stav su sada revidirali i oni su se okrenuli totalno suprotno.\nMeđutim, neke stvari su već potpisane, nešto je već otišlo u tom procesu, hajde da ga nazovemo približavanja ili pristupanju NATO savezu, i ja sad u ovom trenutku zaista ne znam kako će se to završiti.\nPre svega mislim na neke zakone koji su donošeni od 2006. pa na dalje, potpisivane su mnoge stvari, mnogi ugovori za koje se sada naši političari ponašaju, otprilike, ‘puj pike, ne važi‘.\nMi smo nešto potpisali, ušli smo u neku priču, u neke pregovore i kao sada ne važi.\nMislim da to nije odgovorno bilo sa njihove strane u tom trenutku što su potpisivali, a nisu pitali narod šta misli o tome, da li daje podršku tome ili ne.\nTakođe, sam NATO savez mislim da je u jednom trenutku video šta se sve dešava na ovom prostoru, kako u Srbiji, tako i u BiH, i sami oni nisu vršili neki pristisak da se uđe u NATO pod svaku cenu.\nZnači, prije svega su priče o ulasku u NATO forsirane od strane političara u BiH u okviru sva tri naroda kako bi se dodvorili nekako svom biračkom telu, svom narodu da su oni bilo za pristupanje što brže NATO savezu ili, srpski političari, da su oni apsolutno protiv NATO saveza, dok ih NATO uopšte nije pitao da li vi hoćete ili nećete.\nE sada se opet ta priča pristupanju NATO paktu vraća nekako na dnevni red i mislim da u sledećem periodu će opet neke stvari jednostavno morati da se definišu kako ćemo i šta ćemo dalje.\nMislim da je u ovom trenutku za BiH da nekako i najbolje i najlogičnije zadržati se na tome Partnerstvu za Mir.\nJednostavno, i Srbija je u tom programu, i Srbija izuzetno blisko sarađuje sa NATO savezom, nemojte da to to zaboravimo.\nRecimo ako izvrše deset vežbi zajedno, Vojska Srbije sa NATO savezom, izvrše jednu ili dve sa Rusijom.\nZnači mnogo su te veze bliže u ovom trenutku sa NATO savezom nego sa Rusijom, mada se stiče u javnosti drugačiji utisak.\nMislim da je i za BiH jednostavno najbolje to rješenje Partnerstva za mir, u ovom trenutku, da ne bi jednostavno političari u BiH koristili za dnevno političke stvari tu izuzetno škakljivu temu, da je nazovem tako.\nJednostavno, srpski narod u BiH, pre svega u RS, će pratiti ono šta Srbija kaže u odnosu na NATO i jednostavno to je tako i ne možemo govoriti, niti vrednosno se postavljati oko toga.\nTo je činjenica i tako će jednostavno biti.\nUkoliko Srbija bude vukla korake ka približavanju NATO paktu, u odnosu na ovo sad što ima trenutno stanje, mislim da će jednostavno i javno mnjenje u Republici Srpskoj morati da popusti.\nBiće prinuđeni da i oni kažu, pa dobro deco, ne možemo ni mi protiv celog sveta ako se sam Beograd i sama Srbija okrenula prema NATO-u, mislim da će mnogo lakše biti ubediti ljude u Republici Srpskoj, u Bosni i Hercegovini, Srbe pre svega, da je to jedini njihov put.\nNeće moći, niti će njima biti u interesu da koče bilo kakav taj proces.


Bečki ekonomisti poboljšali prognozu rasta BDP-a Srbije na skoro 5 odsto - Biznis Telegraf.rs\n26/01/22 | 15:07\nNiska stopa vakcinacije predstavlja rizik i pored blažeg omikron soja, po razvoj privrede\nBečki ekonomski institut (WIIW) u zimskoj prognozi za region centralne, jugoistočne i istočne Evrope (CESEE) poboljšao je prognozu privrednog rasta Srbije u 2022. na 4,9 odsto.\nU jesenjoj prognozi WIIW je za Srbiju predvideo rast od 4,6 odsto u 2022, tako da nova prognoza pokazuje bolji razvoj privrede. WIIW za 23 zemlje CESEE prognozira u 2022. rast od 3,2 odsto, što je za 2,5 procenata manje nego što se prognoziralo na jesen, prenosi Tanjug.\nGlavni razlog za reviziju rasta za CESEE su lošiji izgledi rasta privrede Rusije (dva odsto) i Turske (3,5 odsto), dve najveće privrede ovog regiona. Kada je reč o Srbiji, WIIW je dao pozitivniju prognozu u odnosu na jesenju, i za tekuću godinu predviđa privredni rast od 4,9 procenata.\nZa Severnu Makedoniju prognozira se rast od 3,5 odsto, za Bosnu i Hercegovinu 2,5 procenata. WIIW očekuje da će posledice pandemije po privredu biti ograničene, iako broj zaraženih u mnogim zemljama istočne Evrope ostaje dramatičan.\nMeđutim, upozoravaju da niska stopa vakcinacije predstavlja rizik, i pored blažeg omikron soja, po razvoj privrede.\n"Kada je reč o Rusiji nove ekonomske sankcije koje prete u slučaju oružanog konflikta sa Ukrajinom, kao i poznate strukturalne slabosti umanjuju perspektivu", rekao je zamenik direktora WIIW i autor zimske prognoze Ričard Griveson.\nMeđutim, dodaje da je Rusija svoju privredu od sankcija iz 2014.“imunzovala“ na kaznene mere, te bi veći deo sankcija mogla lako preboleti.\nGriveson ukazuje da bi situacija sa Rusijom mogla teže pogoditi EU, jer ako bi došlo do oružanog konflikta onda bi usledile veće cene gasa i nafte, što bi podstaklo inflaciju.\nU vezi Turske ističe da je glavni razlog za značaniju lošiju prognozu kolabiranje valute i ekonomskog buma proteklih godina.\nMasivni rast inflacije, prema njegovim rečima, ograničava izglede za razvoj privrede.\nVučić: Rast bruto društvenog proizvoda u prvom kvartalu 4,3 odsto


Turizam - Trebevic.net\nPromocija ljepota Srpske važna koliko i ulaganja\nMinistarka trgovine i turizma Republike Srpske Suzana Gašić rekla je da Republika Srpska ima izvanredne prirodne ljepote i realne predispozicije da se pozicionira na polju turizma koji je usmjeren ka prirodi, a da su uz netaknuti ambijent, domaća hrana...\nČeška zatvorena za turiste\nVlada Češke zabranila je od subote ulazak u zemlju, koji se ne smatraju nužnim, saopštilo je danas Ministarstvo spoljnih poslova te države. Ova odluka, koja je donijeta u okviru pooštravanja restriktivnih mjera Vlade iz zabrinutosti zbog širenja britanskog soja...\nZbog pandemije virusa korona u svakom segmentu života je došlo do značajnih promjena pa tako i kada je riječ o godišnjim odmorima i putovanjima. Ipak, jedno italijansko selo pokušava privući turiste. Selo San Đovani u italijanskoj regiji Molise nudi...\nU Trebinju za vikend promocija Jahorine\nOlimpijski centar “Jahorina” ovog vikenda će u Trebinju promovisati predstojeću ljetnu sezonu i pokazati prednosti odmora na planini. Promocija ove planine u Trebinju će biti održana sutra i u nedjelju, 21. juna, od 12.00 do 20.00 časova na Trgu...\nKako je pandemija krenula u martu, Amsterdam je postao grad duhova. Poznati kafići, bordeli, hoteli koji su godinama privlačili turiste širom svijeta, bili su prazni. Virus je sada uticao na ono što po čemu je grad bio poznat, lokalci su...\nČavušoglu: Turska očekuje srpske turiste i ove godine\nTurski šef diplomatije Mevlut Čavušoglu je u telefonskom razgovoru sa ministrom spoljnih poslova Srbije Ivicom Dačićem izrazio nadu da će turisti iz Srbije i ove godine ljetovati na turskom primorju. Čavušoglu je naveo da će u Turskoj sredinom juna...\nGrčka će platiti smještaj turistima koji budu pozitivni na virus korona tokom boravka u toj zemlji, izjavio je u portparol grčke vlade Stelios Petsas. – Biće smješteni u hotelu, a troškove će snositi država Grčka. To smo radili u...\nUsljed pandemije korona virusa većina država je morala zatvoriti svoje granice, a sada je uslijedilo popuštanje mjera, te vam u ovom tekstu donosimo šta vas to očekuje pri ulasku u neke zemlje. Bosna i Hercegovina U Bosni i Hercegovini...\nOvog vikenda Јahorina predstavlja ljetnu ponudu u Bijeljini\nOlimpijski centar “Јahorina” predstaviće svoju ljetnu ponudu ovog vikenda u Bijeljini, najavljeno je iz ovog centra. Stanovnici Bijeljine biće u prilici da se upoznaju sa atraktivnom ljetnom ponudom Јahorine na promotivnom pultu OC “Јahorina” na Trgu kralja Petra Prvog...